pink.rs | Mirković: Tri razloga zašto SzS nikada ne treba da bude vlast\nU samo 24 sata i tri različite situacije, imali smo prilike da vidimo zašto se predstavnici SzS nikada više neće vratiti na vlast, kaže Aleksandar Mirković, šef odborničke grupe SNS u Skupštini Beograda.\nPrema njegovim rečima, "videli smo zašto predstavnici SzS ne bi ni smeli nikada da se vrate na vlast, a sa druge strane, kako se Aleksandar Vučić i Nebojša Stefanović istinski bore i zalažu za prava i bolji život svih građana Beograda i Srbije".\n- Histerični napad, podivljale horde Đilasovih jurišnika koje je predvodio i sa po 2.000 dinara iz budžeta opštine Stari grad plaćao Marko Bastać, slika su i prilika mržnje te bulumente koja je samo željna vlasti i krvi svojih političkih neistomišljenika. Da je tako govori i činjenica da su knjige palili poput fašista 1933. i da su bukvalno pokušali da linčuju Gorana Vesića, iako je knjiga posvećena samo Beogradu, i iako su sredstva od prodatih knjiga bila namenjena za lečenje bolesnog deteta - rekao je Mirković, a saoptava SNS.\nMirković navodi da je već sutradan predsednik Aleksandar Vučić, po ko zna koji put, "pokazao spremnost da se pozabavi bukvalno svakim problemom koji se dešava u našoj zemlji" i to kako bi se što pre prekinule višednevne muke građana Beograda, ali i kako bi taksisti bili za korak bliže rešenju svojih problema.\n- Obustava štrajka taksista najbolji je dokaz da se u reč predsednika Aleksandra Vučića veruje i da, kada niste zlonamerni i ne bavite se bednim politikanstvom, lako se dođe do dogovora - naveo je on.\nJoš jedna istorijska, a ovaj put još ubedljivija pobeda Srbije i naše delegacije predvođene ministrom Nebojšom Stefanovićem u Interpolu ostaće upamćena svakako, piše Mirković.\n- Posebnu draž ovoj pobedi daje činjenica da, dok se u Čileu borio za budućnost naše zemlje, protiv Nebojše Stefanovića i njegove porodice vodila se najodvratnija kampanja lažima koje su demantovane od strane nadležnih institucija više puta, i to od strane propalih političara koji su Beograd i Srbiju upropastili, a predvođeni su Đilasom, Jeremićem i Obradovićem. Pored albanskih separatista, ta veličanstvena pobeda jedino je rastužila Đilasa i ekipu, pa je svakom pametnom jasno ko se kome raduje - tvrdi Mirković i dodaje:\n- Da primitivizam, mržnja i ludilo bude potpuno pobrinuo se i njihov, pobratim u patologiji, Sergej Trifunović koji je najbrutalnije izvređao Oliveru Jovićević, a u čemu ga je podržao odbornik SZS-a i potrčko Vuka Jeremića, Vladimir Todorić i tako nam pokazali da su svi oni isti - objsnio je Mirković.\nOvi događaji su najbolji dokaz zašto će bulumenta u SzS-u zauvek ostati samo gomila gubitnika i zašto ljudi u Srbiji imaju neograničeno poverenje u Vučića, Stefanovića i Srpsku naprednu stranku".


Partizan u pobedničkoj seriji: Crvena Zvezda, PAOK, na redu je Cedevita! - Meridianbet Vesti\nKošarka Author:\tBudimir Svilar - 09/02/2017\nPrvo je bio najbolji u Večitom derbiju, a onda je izvukao Partizan i u Solunu – Vilijam Hečer je izvanrednom partijom skoro sam pobedio PAOK i svom timu doneo veliku prednost pred revanš koji se 22. februara igra u Beogradu.\nPartizan je bio u vođstvu tokom cele utakmice, ali je višak koji je na kraju ostvario (76:74), mogao da bude i daleko veći. Crno-beli su u nekoliko navrata vodili i sa deset poena razlike, međutim brzopletost u trenucima kada je meč trebalo da prelome i završe daleko povoljnijim rezultatom, doprinela je da se utakmica završi sa ne više od dva poena u njihovu korist.\nJedan od razloga je i velika nesrazmera u igri Crno-belih kada je na parketu bila prva petorka i kada su na teren ulazi igrači sa klupe. Sve što bi Hečer (27 poena), Birčević i Marinković sazidali, oni koji bi ih menjali bi nepromišljenim, ponekad i početničkim greškama, razgradili pa je PAOK uvek uspevao da se povrati iz rezultatskog minusa.\nNa kraju je Partizan završio sa čak 22 izgubljene lopte (15 u drugom poluvremenu), u čemu je posebno bio ”dobar” Ratkovica (4), mada ni dvojica najboljih nisu zaostajali u tom segmentu – Stefan Birčević je takođe četiri puta izgubio loptu, a junak susreta Hečer, samo jednu manje.\nPored plejmejkera Partizana, još trojica košarkaša su imali dvocifreni učinak u napadu, a to su Birčević, Marinković i Ratkovica koji su svi postigli po deset koševa.\nOno što je bilo poznato pre susreta – da je PAOK šuterski prilično loše selektiran tim – pokazalo se i u sredu uveče u Solunu. Domaći košarkaši su nekoliko dana ranije u gradskom derbiju sa Arisom šutirali za tri poena čak 20:0, što im je bio najveći problem i protiv Partizana.\nDoduše, beogradskim Crno-belima su ubacili sedam trojki, ali od toga čak šest u drugom poluvremenu iz ne baš uvek rezonskih šuteva kojih je ukupno bilo 24.\nVeoma važno je istaći da je Partizan nadmašio domaćina upravo u onome u čemu je PAOK najbolji – u skoku, ostvarivši pet uhvaćenih lopti više (35:30). Klenton je imao 11 skokova, dok su u redovima gostiju najuspešniji bili Birčević i Uroš Luković sa po 6.\nMekfaden (20) i Sibert (18) su bili najraspoloženiji strelci u domaćem timu.\nAleksandar Džikić je pred okršaj najavio da neki košarkaši neće igrati, nazvavši to kontrolom štete imajući u vidu težak raspored Partizana u ovom periodu, a poštedu su dobili Novica Veličković i Džamont Gordon, kao i Stefan Pot koji se našao na klupi, ali nije ulazio u igru.\nAtmosfera na tribinama je bila izvanredna, istovremeno navijačka i prijateljska, kakava se očekuje i u revanšu ovih bratskih klubova za dve nedelje u Beogradu.\n8.2.2017. Solun plamti Crno-belom bojom, stigao je bratski Partizan!\nTags:Aleksandar Džikić, Cedevita, crno-beli, Crvena Zvezda, PAOK, Partizan, revanš, Stefan Birčević, Vilijam Hečer


Evropska komisija će razmotriti prijedlog Britanije – The PRESTIGE\nEvropska komisija saopštila je da će pažljivo razmotriti prijedlog Britanije o postizanju sporazuma o privremenoj carinskoj uniji sa EU\nMeđutim, oni su napomenuli da će se odnosima s Britanijom posle Bregzita pozabaviti tek nakon što bude postignut dovoljan napredak u pogledu razlaza te zemlje sa Unijom.\nEK ističe da sporazum o budućim odnosima može biti finalizovan tek kada Britanija postane “treća zemlja”, prenosi Rojters.\n“Vidimo da je Britanija objavila niz dokumenata o svojim stavovima kao pozitivan korak ka prvoj fazi pregovora koja sada zaista počinje. Sat otkucava i to će nam omogućiti da postignemo napredak”, rekao je portparol Komisije.\nEK je time odgovorila na prijedlog Britanije o uspostavljanju privremene carinske unije, ali i o pravu da pregovara o drugim trgovinskim sporazumima, objašnjava britanska agencija.\nBritanija je predložila sporazum o privremenoj carinskoj uniji sa EU nakon Bregzita kako bi se omogućila što slobodnija trgovinska razmjena, podsjeća Rojters.\nRanije danas, u intervjuu britanskim medijima, britanski ministar za Bregzit Dejvid Dejvis rekao je da Britanija ne bi trebalo da plati za članstvo u carinskoj uniji tokom prelaznog perioda nakon što napusti EU.\nTakođe je rekao da Britanija barem do oktobra neće pristati ni na kakve brojke kad je riječ o svom takozvanom računu za razlaz sa Evropskom unijom, istakavši da će o tome pregovarati krajnje obazrivo i u “ovoj fazi se neće obavezivati”.\nEU želi sporazum o računu za izlazak Britanije iz tog bloka – koji treba da bude plaćen u eurima – prije daljih pregovora o budućim odnosima Britanije sa Unijom, napominje britanska agencija.\nU Crnoj Gori više turista nego 2016, najbrojniji Rusi i Srbi


Održana sedma sednica Skupštine „Zelene liste Srbije“ | Energetski portal Srbije\nOdržana sedma sednica Skupštine „Zelene liste Srbije“\n08.06. 2018 Upravljanje otpadom\nNa redovnoj sednici Skupštine Saveza, koja je realizovana u „Deli prostoru“, predstavnici i predstavnice deset organizacija članica usvojili su izveštaje o radu za prethodnu godinu, te dopunili i usvojili plan rada za 2018.\nRazgovarano je o aktivnostima koje predstoje u okviru projekta „CSOnnect“, kao i o izbornoj skupštini Saveza, koja će biti pripremljena za septembar.\nDrugog dana susreta, upriličena je poseta Reciklažnom centru JKP „Medijana“ u Nišu, gde su se članovi i članice „Zelene liste Srbije“ upoznali sa postupkom upravljanja komunalnim otpadom u gradu. Prilikom obilaska reciklažnog dvorišta, mogli su da pogledaju selektovan i baliran komunalni otpad, halu za sekundarnu selekciju i pokretnu traku za razvrstavanje.\nDruštvo mladih istraživača Bora\nInstitut za održivi razvoj i zaštitu životne sredine „Zeleni krug“\nObezbeđena sredstva za aerodrom i deponiju u Kruševcu


Najveći obveznici jednokratnog poreza na ekstraprofit su Beobanka sa 127,5 miliona maraka, Investbanka sa 87,7 miliona, Astra banka sa 75,9, Beogradska banka sa 64 miliona DEM, šećerana” Dimitrije Tucović” sa 36 miliona DEM, Beopetrol 34 miliona, DMB holding 28,7 i “Progres” sa porezom od 23,3 miliona DEM. Do sada najveće platiše ovog poreza su Astra banka sa uplaćenih 70 miliona DEM, “Simpo”sa 5,1 milion, Stankom 4,6 miliona, Zoran Karić sa 4,1 milionom DEM, Delta M sa 3,4 miliona, Pink sa 2,4 miliona, Galenika sa 1,8 miliona i C market sa 1,7 miliona DEM. Đelić je kategorično negirao da je ovaj zakon pravljen zbog Karića, pošto su obaveze svima razrezivane na isti način i to isključivo na osnovu dokumentacije. Do sada” Progres” nije uplatio ni jedan dinar poreza i, ako to ne učini, otići će u stečaj, pa će država svoje naplatiti iz stečajne mase, poručio je Đelić.\n- U septembru i oktobru ćemo dodatno preispitati položaj povezanih lica i zajedno sa MUP-om videti da li je negde bilo prelivanja državnog novca u privatne džepove. Zakon o jednokratnom porezu ne može da važi još dugo da ne bi obeshrabrio strane investitore, ali dosta nepravdi bi trebalo da bude ispravljeno i preko zakona o poreskoj administraciji, smatra Djelić.\nPoseban akcenat u naredna dva meseca stavljen je na naplatu ekstraprofita na vile, čiji vlasnici uskoro mogu da očekuju poreska rešenja. Ljudi iz Ministarstva građevina već su na terenu i snimaju objekte na Zlatiboru, Kopaoniku,u Nišu, Novom Sadu, Subotici i drugim gradovima.\nDo polovine avgusta, po rečima ministra Djelića, naplaćeno je 120 miliona maraka, uručeno 1.120 rešenja za poresku osnovicu od 784, 7 miliona DEM. Najveći deo poreza odnosi se na primarnu i sivu emisiju novca, kontingente i stambene objekte, tako da je od rezidencija dobijeno 13,5 miliona, a od stanova 3,5 miliona DEM. Na neke stanove nije obračunavan porez, jer se, kako je rekao ministar građevina Dragoslav Šumarac očekuje da će biti vraćeni, kao što je slučaj sa eks ministrom pravde Dragoljubom Jankovićem koji je od republičke vlade dobio tri stana i neće moći čak ni plaćanjem poreza da ih zadrži u vlasništvu. Iako, posle oktobra neće biti novih rešenja za naplatu ekstraporeza, slede izmene drugih propisa, čime će legalizacija rezidencijalnih objekata imati mnogo veću cenu nego običnih, a posao će sprovoditi opštine i gradovi, koji će propisivati ove naknade.\nPrema iznesenim podacima, 367 obveznika je smanjilo svoju obavezu za 153,7 miliona DEM, a obustavljeno je 514 postupaka u vrednosti 30 miliona DEM. Svi oni su dokumentima dokazali da novac nije potrošen na nedozvoljen način, a o svakom pojedinačnom slučaju obavešten je i nadležni odbor Skupštine Srbije.\nPrema procenama, od početka ove godine do 15. avgusta naplaćeno je 80 miliona DEM i deo od tog ’kolača’ otići će na 1,6 miliona adresa. Do 25. septembra, svakom penzioneru, biće isplaćeno po 900 dinara (po osnovu odluke Saveznog ustavnog suda), 100.000 korisnika, će primiti dva kupona za dečiji dodatak ukupne vrednosti 1.000 dinara, u septembru će biti dupliran iznos materijalne pomoći i naknade za tuđu negu (50 000 korisnika) u šta će biti uloženo 115 miliona dinara. Dupli iznos dobiće i hraniteljske porodice koje brinu o deci bez roditeljskog staranja, a jednokratna pomoć stići će i udruženjima invalida. U planu je, takođe formiranje fonda za kreditiranje 10.000 studenata, kako bi im se olakšalo školovanje. Oni će naravno, rekao je ministar Djelić, u jednom razumnom peridu trebati da vrate taj novac, ali taj novac će oni vratiti u taj fond i tako će se fond obnavljati.\nOd ekstraprofita, tokom septembra, takodje će se pokriti i jedan mesec zakašnjenja u isplatama naknada sa tržišta rada, za šta je potrebno 450 miliona dinara.


PREDLOG ZAKONA O RAČUNOVODSTVU: Od 2021. godine predviđeno uvođenje elektronskih faktura\nElektronske fakture trebalo bi da od polovine 2021. godine budu uvedene u Srbiji i to će biti još jedan korak ka digitalizaciji poslovanja koji će firmama olakšati svakodnevni rad.\nElektronske fakture će, kažu stručnjaci, uneti poprilično velike promene na nivou cele privrede, jer će papirne fakture otići u istoriju.\nPredlog zakona o računovodstvu koji će uvesti pojam elektronske fakture trebalo bi do kraja godine da bude usvojen u Narodnoj skupštini Republike Srbije, a do nedavno je njegov Nacrt bio u javnoj raspravi.\n"Tim zakonom, ako bude usvojen na način kako je predviđeno, elektronske fakture će ući u naš poslovni sistem od polovine 2021. godine", rekao je predsednik Odbora Grupacije računovodstvenih poslova Privredne komore Srbije Aleksandar Vasić.\n"Papir bi trebalo potpuno da izađe iz upotrebe, a najviše je korišćen pri kreiranju faktura", rekao je Trbojević.\nIzvor: Vebsajt RTV, 16.09.2019.


Parlamentarna skupština SE usvojila rezoluciju o Haškom tribunalu\nParlamentarna skupština Saveta Evrope (SE) pozvala je danas zemlje bivše Jugoslavije i medjunarodnu zajednicu da preduzmu konkretne mere da zločini počinjeni u bivšoj Jugoslaviji ne ostanu nekažnjeni posle zatvaranja haškog Tribunala.\nU rezoluciji usvojenoj u Strazburu se ukazuje da je od okončanja rata na Balkanu prošlo više od deset godina, ali je samo mali deo odgovornih za ratne zločine priveden pravdi.\nOcenjuje se takodje da je u procesuiranju ratnih zločina učinjeno mnogo, ali da posao nije završen i da je, s obzirom na skori prestanak rada haškog Tribunala, sada vreme da pravosudje zemalja regiona preuzme njegov posao i ne dopusti da zločini ostanu\nU raspravi pre usvajanja rezolucije glavna tužiteljka haškog Tribunala Karla del Ponte naglasila je da preostala četvorica begunaca optuženih za ratne zločine, moraju biti izvedena pred taj sud.\nDel Ponte je pozvala zemlje regiona na saradnju i izrazila nadu da će se njen optimizam u pogledu saradnje Srbije sa Tribunalom pokazati opravdanim u narednim nedeljama.\nUoči glasanja o rezoluciji o procesuiranju zločina iz nadležnosti Medjunarodnog\nkrivičnog suda za bivšu Jugoslaviju, Del Ponte je pozvala medjunarodnu zajednicu da ne odustaje od pritiska na Beograd dok i poslednji optuženi za ratne zločine ne budu izručeni Tribunalu.\nUkoliko i preostala četvorica optuženih za ratne zločine ne budu izvedena pred lice pravde, to će biti neuspeh ovog suda i imaće posledice za žrtve i čitav region, kazala je Del Ponte.\nOna je ocenila da se saradnja Srbije i drugih zemalja regiona sa Haškim tribunalom "generalno poboljšala" i pozdravila saradnju Srbije sa BiH i Crnom Gorom u hapšenju haških optuženika Zdravka Tolimira i Vlastimira Djordjevića.\n"Do nedavno je bilo problema sa Srbijom, ali od formiranja nove vlade saradnja je pozitivna. Članovi vlade dali su čvrste dokaze da će ispuniti obaveze prema Tribunalu", rekla je Del Ponte.\nPrecizirajući da je "Srbija odgovorila na najveći broj zahteva" Tribunala, Karla del Ponte je dodala da sada od Beograda očekuje "potpunu saradnju, što znači hapsenje i prebacivanje begunaca, pre svega Ratka Mladića i neometan pristup dokumentima".\nPredsednik Parlamentarne skupštine SE Rene van der Linden, rekao je u raspravi da haški tužilac može da računa na punu podršku te skupštine u insistiranju kod nadležnih vlada da izruče optužene za ratne zločine, pre svega Ratka Mladića i Radovana Karadžića.


Više od 400 hiljada ljudi u zemljama Zapadnog Balkana moglo bi pasti u siromaštvo, bez vladinog odgovora, a značajno bi se smanjila i srednja klasa, procjene su Svjetske banke u novom izdanju Biltena o zdravstvu, siromaštvu, obrazovanju, radu, socijalnoj zaštiti i kvalitetu zraka na Zapadnom Balkanu.\n"Mnogi od onih koji bi mogli osiromašiti, trenutno ne koriste nikakvu socijalnu zaštitu, a riziku su naročito izloženi radnici u neformalnom sektoru, koji nemaju osiguranje od nezaposlenosti i ne ostvaruju pravo na drugu podršku", ističe se u informaciji za medije Svjetske banke.\nNavodi se i kako je regija naročito osjetljiva na ovu i buduće javno-zdravstvene krize, s obzirom na nisku i neefikasnu potrošnju po stanovniku prije krize, u poređenju sa Evropskom Unijom.\n"Veliko zagađenje zraka u nekoliko velikih gradova, te s tim u vezi, veća stopa respiratornih oboljenja, povećava tu osjetljivost, naročito ukoliko bi se pandemija vratila tokom sljedeće zime", dodaje se u informaciji.\nU Svjetskoj banci ističu i kako će neophodno zatvaranje škola, da bi se smanjilo širenje virusa, dovesti do značajnog smanjenja ishoda učenja, za čiju će nadoknadu možda trebati godine.\n"Procjenjuje se da bi se broj onih koji ne posjeduju osnovnu sposobnost čitanja mogao povećati sa sadašnjih 53, na 61 procenat, ukoliko škole budu zatvorene do kraja juna. Obrazovni uticaji će biti neproporcionalno veći za one u nepovoljnijem položaju, pri čemu će značajan dio učenika nazadovati u pravcu funkcionalne nepismenosti i potencijalnog prekida školovanja", stoji u informaciji za medije Svjetske banke.


Ziberaj: Stranci neće moći da se mešaju u izbornu kampanju, ni Vučić neće moći na Kosovo – NovostiDana.rs\nInstitucije Kosova neće dozvoliti da bilo koji državni predstavnik bilo koje druge države dodje na Kosovo i vodi kampanju dok je zemlja u izbornom procesu, izjavili su zvaničnici kosovske vlade za radio Slobodna Evropa.\n„Apsolutno, nijedan državni predstavnik bilo koje druge države ne može ovde da dodje i vodi kampanju. Ovo je izuzetno osetljiv period. U ovom slučaju, najave zvaničnika Vlade Srbije da će doći na Kosovo i voditi izbornu kampanju nisu razumljive. U stvari, oni su nam razumljivi, jer imaju stalnu tendenciju da zategnu situaciju, da izazivaju tenzije na Kosovu. Ali kosovske institucije nikada neće dozvoliti da izborni proces bude oštećen“, rekao je Ziberaj.\nKako kaže, kosovske institucije su po ovom pitanju u potpunoj koordinaciji sa medjunarodnom zajednicom kako bi se garantovao nesmetan izborni proces i kako bi gradjanima bilo zagarantovano slobodno glasanje.\nShodno tome, prema njegovim rečima, gradjani Kosova, Srbi, ne mogu se ni na koji način primorati za koga će glasati već će glasati po svojoj volji.\nMedjutim, politički analitičar i bivši poslanik Skupštine Kosova ispred SLS naglašava da je Beograd, manje-više, uvek imao uticaja na kosovske izborne procese i tako će biti i sada.\nImajući u vidu stav kosovskih vlasti da neće dozvoliti da srpski zvaničnici udju u zemlju tokom izbornog procesa, Miletić je rekao da i ako se to ostvari neće imati mnogo efekta.\nU Gvatemali uhapšena bivša prva dama (VIDEO)\nTepić (SSP): Neobično da Stefanović nije lično obavestio javnost o zapleni 800 kilograma kokaina


Zvezda dovodi ISTORIJSKO pojačanje: Mlada nada BiH o kojoj priča ceo Balkan (FOTO) - Crvena zvezda info\nZvezda dovodi ISTORIJSKO pojačanje: Mlada nada BiH o kojoj priča ceo Balkan (FOTO)\nKontaktirali smo i samog fudbalera, kako bismo iz prve ruke dobili informacije o mogućem transferu.\n– Stigao mi je poziv Zvezde, ali nije tačno da smo dogovorili transfer. Zvezda je ime svi to znamo ali prvenstveno gledam sebe i klub, ne želim nigde da budem broj samo, bitno mi je da igram i da sam zadovlljan, u narednom periodu ću odlučiti – rekao je Danilović za Telegraf.\nPošto na društvenim mrežama ima mnogo fotografija sa obeležjem Crvene zvezde, kao i sa najvećeg srpskog stadiona, pitali smo ga i da li bi za njega to bilo ostvarenje sna.\nImam neke slike kao mali gde sam to izgovarao. To je stvarno vrhunac karijere u nekom smislu jer svi maštaju o tome, a sve ostalo je karijera što se kaže – poručio je fudbaler Borca.


U aprilu počinje Vranjska trkačka liga - juGmedia\nAtletski klub „Vranjski maratonci“ će od 1. aprila, na Gradskom stadionu u Vranju, u okviru Prvog kola Vranjske trkačke lige krenuti sa organizacijom atletskih trka u dužini od 5 kilometara.\nU saopštenju koje je uprava ovog kluba prosledila javnosti se kaže da će u aprilu svake nedelje biti organizovana po jedna trka u gradu. U početku će biti organizovane na Gradskom stadionu. Okupljanje takmičara će biti u 17 i 45, a trka koja će za sve njih biti besplatna će biti kružnog karaktera i počeće u 18 časova. Onim takmičarima koji nemaju snage da zadatu kilometražu istrče do kraja priznaće se svaki istrčani kilometar.\n„Vranjska trkačka liga namenjena je svima koji žele da trče. Ovim putem želimo da promovišemo trčanje kao važan segment zdravog života. Otuda pozivamo sve ljubitelje trčanja da nam se pridruže, da se družimo, treniramo, trčimo, putujemo po Srbiji i svetu i jačamo našu zajednicu koja postoji već dugo godina“, ističe se u saopštenju Atletskog kluba „Vranjski maratonci“.\nU saopštenju se takođe naglašava da su članovi ovog atletskog kluba do sada učestvovali na skoro svim trkama u Srbiji, ali i u Makedoniji, Grčkoj, Bugarskoj, Crnoj Gori, Bosni i Hercegovini, Hrvatskoj, Rusiji, Mađarskoj, Slovačkoj, Sloveniji, Italiji, Rusiji, Malti, Kipru, Kini i Libanu.\n„Zahvaljujući Kristijanu Stošiću naš klub i grad mogu da se pohvale i osvojenim državnim prvenstvima i time da smo pobednici Beogradskog maratona“, naglašava se na kraju saopštenja Atletksog kluba „Vranjski maratonci“.\nFoto: FB Ak „Vranjski maratonci“


Memedović postigao novi rekord BiH u petoboju za pionire | Palelive.com\nPočetna Regija Sokolac Memedović postigao novi rekord BiH u petoboju za pionire\nMemedović postigao novi rekord BiH u petoboju za pionire\nSOKOLAC – Član Atletskog kluba „Glasinac“ sa Sokoca Mihajlo Memedović postigao je novi rekord BiH u petoboju u kategoriji pionira na takmičenju u Sarajevu, rečeno je Srni u ovom klubu.\nMemedović je istrčao 100 metara za 12,45 sekundi, u skoku u dalj ostvario je rezultat od 5,80 metara, skoku u vis 165 centimetara, bacanju kugle 11,51 metara, dok je trku na 1.000 metara završio u vremenu od tri minuta, 31 sekunda i 37 stotinki.\nPostignutim rezultatima u pet disciplina osvojio je 2.661 bod, što je novi rekord BiH.\nNajuspješnija juniorka i prvakinja Baklana u 2017. godini Sara Lučić iz sokolačkog kluba „Glasinac“ skočila je uvis 173 centimetra u takmičenju van konkurencije.\nNa takmičenju, koje je održano juče na stadionu „Koševo“ u Sarajevu, van konkurencije je nastupila i atletičarka „Glasinca“ Mladena Petrušić, najuspješnija seniorka u posljednih pet godina u Srpskoj i prvakinja Balkana u sedmoboju.\nNa međunarodnom atletkom mitingu u Baru koji se tradicionalno održava 1. maja iz Atletskog kluba „Glasinac“ nastupiće pet takmičara, od kojih se očekuju dobri rezultati.\nPrethodni članakStartovala kajak i kanu regata od Višegrada do Sremske Mitrovice\nNaredni članakNastavljena akcija čišćenja grada


::: ekapija - Izrael i Srbija potpisali plan odbrambene saradnje :::\nIzrael i Srbija potpisali plan odbrambene saradnje Subota, 23. 06. 2012.|08:50 | Izvor: eKapija en de Načelnik Odeljenja za bilateralu u Upravi za međunarodnu vojnu saradnju Ministarstva odbrane Srbije Milan Konjikovac i direktor za Evropu Direktorata za politiku odbrane Izraela Jakob Laor potpisali su Plan bilateralne odbrambene saradnje za 2012. godinu.\nU saopštenju Ministarstva odbrane navodi se da je taj dokument potpisan tokom prvog dana posete delegacije Ministarstva odbrane Izraela Srbiji, koja je boravila u našoj zemlji od 19. do 21. juna.\nDelegaciju Ministarstva odbrane Izraela, koju je predvodio Laor, prvog dana posete primila je državni sekretar Ministarstva odbrane Vlade Srbije Tanja Miščević.\nTokom sastanka su razmenjene informacije o radu resornih ministarstava i vojski dveju zemalja i konstatovano da postoji prostor da se u narednom periodu saradnja u oblasti odbrane podigne na viši nivo.\nU nastavku posete članovi delegacije Ministarstva odbrane Izraela sastali su se sa načelnikom Uprave Vojne policije Dejanom Jankovićem i predstavnicima "Jugoimport – SDPR". Tokom sastanka gosti iz Izraela su imali priliku da se informišu o mestu i ulozi Vojne policije u Ministarstvu odbrane Srbije, a kasnije i da se uvere u nivo osposobljenosti pripadnika bataljona posebne namene "Kobre".\nPredstavnici delegacije Ministarstva odbrane Izraela su tokom razgovora sa predstavnicima JP "Jugoimport – SDPR" razmenili ideje o mogućnostima buduće saradnje. Dokumenti sa sličnom temom\nSrbija uskoro nabavlja ruske borbene avione i radarske sisteme\nStiže donacija za aerodrom u Lađevcima - Vlada Turske uskoro će odobriti obećanih 10 mil EUR za produženje piste\nRuski avioni za srpsko voće - Uzajamno korisna trgovina Rusije i Srbije\nVojsci ostaje 4.000 hektara u bačkopalanačkoj ustanovi "Karađorđevo"\nDirektorat za politiku odbrane Izraela\nMinistarstvo odbrane Izraela


Kazahstan ukinuo privatnost građanima, dekriptuje sav HTTPS saobraćaj | IT klinika\nOno što im nije pošlo za rukom pre 4 godine, pokušavaju da urade sada!\nOd 17. jula Kazahstanska vlada je počela da presreće sav HTTPS saobraćaj u okviru granica zemlje. Lokalni internet provajderi su dobili instrukcije od vlade da nateraju korisnike da instaliraju vladine sertifikate na sve uređaje i browsere. Kada se sertifikat instalira, vladine agencije dobijaju mogućnost da dekriptuju sav HTTPS saobraćaj korisnika, pregledaju sadržaj, ponovo ga kriptuju svojim sertifikatom i zatim pošalju na odredište.\nSlika 1. Digitalni sertifikat vlade Kazahstana. Izvor slike: ZD Net.\nKorisnici u Kazahstanu od pre 2 dana se preusmeravaju na web stranice koje sadrže instrukcije za instaliranje vladinih root sertifikata u browsere, bilo da su na desktop ili mobilnim uređajima. Kada se sertifikat instalira, internet provajderi mogu da presretnu i prate kriptovane HTTPS (SSL/TLS) konekcije i daju vladi mogućnost da špijunira građane i cenzuriše sadržaj. Drugim rečima, vlada lansira man-in-the-middle napad na svakog stanovnika Kazahstana.\nPored "ukidanja" privatnosti, postoji veliki broj drugih negativnih implikacija ovakve odluke. Jedna od najočiglednih je što građanima nije dostupna bezbedna (HTTPS) konekcija dok ne instaliraju sertifikat, što znači da sertifikat mogu da preuzmu samo preko nebezbedne (HTTP) konekcije, što daje mogućnost hakerima da lako zamene vladin sertifikat svojim preko MiTM napada.\nVlada smatra da je odluka u interesu svih građana\nU saopštenju kazahstanskog ministarstva za digitalni razvoj i inovacije navodi se da se ovaj zahtev odnosi samo na stanovnike glavnog grada Nur-Sultan. Međutim, korisnici iz cele zemlje ne mogu da pristupe internetu dok ne instaliraju vladin sertifikat. Neki korisnici su dobili i SMS poruke sa zahtevom da instaliraju sertifikat. Zvaničnici tvrde da su mere “usmerene na povećanje zaštite građana, vladinih tela i privatnih kompanija od hakerskih napada, internet prevara i drugih sajber pretnji”.\nSličan pokušaj 2015.\nPrvi pokušaj da se građani nateraju da instaliraju vladine sertifikate bio je u decembru 2015. Međutim, odluka nije zaživela u praksi zbog nekoliko tužbi koje je vlada dobila od internet provajdera, banaka i drugih država koje su se pribojavale da će ovo ugroziti bezbednost celokupnog internet saobraćaja koji dolazi iz zemlje. Istovremeno, vlada Kazahstana je poslala zahtev da se u Firefox po defaultu uključe njihovi root sertifikati, ali je Mozilla taj zahtev odbila.\nTrenutno se Google, Microsoft i Mozilla, kompanije koje stoje iza najpopularnijih browsera, dogovaraju o tome kako da reaguju na novonastalu situaciju, odnosno kako da postupaju sa sajtovima koje kazahstanska vlada re-enkriptuje svojim root sertifikatima. Još uvek nema odluke.\nViše o tome šta su SSL sertifikati i čemu služe pročitajte na ovom linku.\nBankarski trojanac ugrađen u 42 modela Android telefona ( 100 )\nVPNFilter - novi malver sa destruktivnim osobinama ( 100 )\nWindows Print Spooler ima ozbiljnu ranjivost ( 100 )\n4 mita o sajber bezbednosti – edukujte svoj tim ( 100 )\nVrste hakera i njihovi motivi ( 100 )\nHakeri šire malver preko zaraženog softvera za enkripciju


„Tvrdim da će inicijativa za smenu vlade imati potrebnu većinu“, kazao je šef poslaničkog kluba DPS-a Danijel Živković na pres konferenciji te partije povodom 12 meseci rada vlade\nŠef poslaničkog kluba opozicionog DPS Danijel Živković izjavio je danas da inicijativa za smenu crnogorske vlade ima potrebnu većinu u parlamentu.\n„Preko dve trećine vladajuće većine je kazalo da ova vlada nema podršku. DPS je ozbiljan subjekt i nemojte da sumnjate da će, kad se uhvatimo određenog posla, on biti uspešan. Tvrdim da će inicijativa za smenu vlade imati potrebnu većinu“, kazao je šef poslaničkog kluba DPS-a Danijel Živković na pres konferenciji te partije povodom 12 meseci rada vlade.\nPremijer Crne Gore Zdravko Krivokapić izjavio je juče da je inicijativa za izglasavanje nepoverenja vladi politički marketing za lokalne izbore u Podgorici, a sve tri stranke vladajuće koalicije saopštile su da neće podržati taj predlog opozicije.\nŽivković smatra da je aktuelna vlada „potrošila vreme građana i da je pogubno delovala na državu.\n„Ova vlada je kroz svoje ponašanje, ponašanje njenog premijera i ministara zaustavila proces EU integracija. Danas u zgradi vlade sedi profesor Mašinskog fakulteta bez legitimiteta i fiktivni ministri“, kazao je Živković.\nIstakao je da su loši rezultati najbolje vidljivi u bezbednosnom sektoru.\n„Nažalost, taj sektor ne može da garantuje mir i stabilnost građanima“, rekao je on.\nSve tri članice koalicije vladajuće većine najavile su da neće podržati inicijativu za izglasavanje nepoverenja vladi.\nPrvo je to saopštio Demokratski front (DF) koji je najžešći kritičar vlade premijera Krivokapića, ali je naveo da neće da ruši vladu sa DPS-om. I Demokrate Alekse Bečića su najavile da neće glasati za inicijativu.\nPoslanik vladajućih Demokrata, druge po veličini vladajuće partije, Vladimir Martinović kazao je da će, ukoliko neko od poslanika parlamentarne većine podrži inicijativu opozicije za izglasavanje nepoverenja vladi „to značiti da je uzeo novac“.\nI Građanski pokret URA Dritana Abazovića je saopštio da u ovom trenutku nema razloga da glasa za nepoverenje vladi.\n„Do sada smo vrlo jasno saopštavali što bi za nas bili razlozi da to učinimo – kada bi vlada donela odluke suprotne nacionalnim interesima i evropskom putu Crne Gore“, navodi se u saopštenju.\nU opozicionom predlogu koji je 29. novembra dostavljen parlamentu poslanici Demokratske partije socijalista (DPS), albanskih stranaka, Bošnjačke i dve socijaldemokratske partije navode da je Crna Gora pod rukovodstvom aktuelne vlade dovedena u najveću političku i institucionalnu krizu od uvođenja višestranačja.\nPrema Ustavu, Skupština većinom glasova svih poslanika odlučuje o poverenju vladi.\nTo znači da je za izglasavanje nepoverenja vladi neophodan glas 41 poslanika, od ukupno 81, koliko ih ima u aktuelnom sazivu Skupštine Crne Gore.\nPreporučujemoVlada Crne GoreDPSZdravko KrivokapićopozivCrna Gora


EU Beogradu i Prištini nudi dijalog, BiH dobija "beli šengen"\n27. juli/srpanj, 2010.\nSedište EU, ilustrativna fotografija\nNa poslednjem zasedanju pre letnje pauze, a nakon objavljivanja mišljenja Međunarodnog suda pravde o Kosovu, šefovi diplomatija 27 zemalja-članica Evropske unije ponudili su posredničku ulogu u direktnim razgovorima između Beograda i Prištine u Briselu.\nU Evropskoj uniji je postignut i dogovor da se krajem godine ukinu vize za državljane Bosne i Hercegovine i ojača prisustvo Unije u toj zemlji tako što će Ured visokog predstavnika postati delegacija EU, izjavio je šef slovenačke diplomatije Samuel Žbogar. Predlog za ukidanje viza Evropska komisija će podneti 2. septembra, tako da ta mera može stupiti na snagu već 19. decembra, a najkasnije 1. januara 2011.\nKao što se i očekivalo, Catherine Ashton, visoka predstavnica Evropske unije za spoljnu politiku, pokušala je da pronađe najmanji zajednički imenitelj između članica koje priznaju i onih koje ne priznaju Kosovo. Istakla je ono što su svi podržali: da i Beograd i Priština dele evropsku budućnost i da u skladu sa tim treba da se opredele za dijalog u čemu će im Evropska unija pomoći.\n“Ono što sam ponudila Prištini i Beogradu, a razgovarala sam i sa predsednikom Tadićem i sa premijerom Thacijem, jeste opredeljenje za zajedničku budućnost u Evropskoj uniji, kao i dijalog koji treba da otvori puteve ka budućnosti”, kazala je Ashton.\nCatherine Ashton u obraćanju novinarima tokom sastanaka šefova diplomatija EU, 26. jul 2010.\nAshton je takođe naglasila da je mišljenje Međunarodnog suda pravde vrlo jasno, ali nije se izjasnila o tome da li bi razgovori između Beograda i Prištine doticali pitanje statusa Kosova.\nDodala je da uprkos pozivima austrijskog i italijanskog šefa diplomatije, Franca Frattinija i Michaela Spindelegera, da se ubrza put Srbije ka Evropskoj uniji, na zasedanju nije bilo diskusije o većoj brzini ili ičemu sličnom.\nDiplomati kažu da Evropska unija najpre želi da sačeka sednicu Generalne skupštine Ujedinjenih nacija u septembru da vidi kako će biti sročen predlog rezolucije Srbije o Kosovu. Otuda je Frattini izjavio da očekuje da stav Beograda bude pomirljiv a ne konfrontirajući. Istovremeno je savetovao Srbiji da ne gaji iluziju da se kosovska nezavisnost može dovesti u pitanje.\nŠpanija, Kipar, Grčka, Rumunija i Slovačka ne menjaju svoj stav\nEvropski diplomati su još pre početka zasedanja izjavljivali da je cilj EU da pomogne u procesu uspostavljanja dijaloga između Prištine i Beograda. Dopisnik Radija Slobodna Evropa iz Brisela Ahto Lobjakas kaže za naš program da je od briselskih diplomata dobio informacije o konkretnim koracima koje u tom smeru priprema visoka predstavnica Unije za spoljnu politiku, Catherine Ashton.\n"Lako je zapaziti da je poruka Catherine Ashton gotovo identična njenoj reakciji odmah nakon izricanja savetodavnog mišljenja Međunarodnog suda pravde o Kosovu. Tada je naglasila da je nastupila nova faza u kojoj se treba okrenuti ka budućnosti, da budućnost i Srbije i Kosova leži u Evropskoj uniji i da će dijalog između Prištine i Beograda unaprediti saradnju i stabilnost u regionu, kao i napredak Srbije i Kosova na putu ka Evropskoj uniji," rekao je on.\nZanimljiva je i informacija koju je saopštio šef italijanske diplomatije Franko Fratini. Rekao je da je posebni izaslanik srpskog predsednika Borisa Tadića izložio ministrima spoljnih poslova Evropske unije stav Srbije o rešenju problema Kosova, da je taj stav pomirljiv i da izgleda otvara mogućnost za pregovore Beograda i Prištine.\nKako se i očekivalo, pet zemalja-članica Unije koje nisu priznale Kosovo – Španija, Kipar, Grčka, Rumunija i Slovačka i na ovom zasedanju ostale su u tom pogledu nepromenjenih stavova.\nNijedna od pet država neće priznati Kosovo, rekao je španski šef diplomatije Miguel Angel Moratinos, sugerišući da takva podela čak olakšava Evropskoj uniji da ostvari dijalog sa Srbijom.\nEvropski ministri su takođe diskutovali o situaciji u Bosni i Hercegovini i izrazili nadu da će uspeti da unaprede saradnju lidera dva entiteta te zemlje tako što će uvesti striktnije uslove za dodeljivanje ekonomske pomoći. Diplomati su takođe saopštili da Evropska unija razmatra i mogućnost zabrana putovanja u inostranstvo i drugih sankcija političarima Bosne i Hercegovine koji budu tražili rasparčavanje te zemlje.\nEU Beogradu i Prištini nudi dijalog, BiH dobija "beli šengen\nVeler: Srbija sebi namestila autogol\nMost RSE: Zašto je Beograd izgubio pravnu bitku sa Kosovom\nRasprava o Kosovu - stranica koja sadrži članke o mišljenju Međunarodnog suda pravde, reakcije i analize. Možete je otvoriti OVDE\nKviz: Kraljevina SHS, Tito i Picaso, Maradona, Tesla,...


Korisni linkovi : LeanEA\nArchive for the ‘Korisni linkovi’ Category\nU težnji da svoju privredu učini kompetitivnijom na globalnom planu, Čileanska vlada inicirala je program podsticajnih mera namenjen stranim preduzetnicima pod nazivom Start Up Chile. Za razliku od Srbije, Čile strancima sa projektima koji su u inicijalnoj fazi ili već pokrenuti, ali ne traju duže od dve godine, nudi bespovratna sredstva u iznosu do 40.000 US$, [ Read More ]\nSajt http://theleanstartup.com/ pruža veliki broj informacija o primeni LEAN metoda u razvoju start up-a. Sajt pored mnoštva informacija koje uredništvo svakodnevno postavlja, pruža i veliki broj linkova iz oblasti LEAN -a koje posetiocima omogućuju da saznaju mnogo zanimljivih informacija o trendovima u LEAN -u kao i mogućim problemima i potencijalnim rešenjima koja se mogu naći. Osnivač sajta [ Read More ]\nThe Lean Startup Conference, 9 – 11. Decembar 2013., San Francisco Konferencija ima fokus na primenu LEAN metodologije u razvoju High Tech start up kompanija. U okviru konferencije je pored izlaganja predavača i gostiju, predviđena i poseta start up kompanijama kao i održavanje start up vikenda. Više informacija o samoj konferenciji je moguće pronaći na [ Read More ]\nOsnovna misija organizacije Lean Enterprise Institute Hungary jeste promocija lean načina razmišljanja u poslovanju, u smislu približavanja lean filozofije kompanijama u Mađarskoj i inostranim preduzećima koja žele da sarađuju sa mađarskim. Organizacija je domaćin druge međunarodne konferencije 2013 Lean Summit, koja se održava u periodu od 10. do 13. juna 2013. godine u Budimpešti. Gospodin [ Read More ]\nCategories: Issue 23, Korisni linkovi\nOvo je sajt jedne organizacije koja se bavi konsultantskim uslugama u vezi implementacije lean -a u zdravstvu, kao i obukama u lean 6 sigma oblasti. Iako se radi o komercijalnom sajtu (i organizaciji), moguće je pronaći i skinuti neke vrlo korisne fajlove – prvenstveno obrasce / forme koji se koriste tokom implementacije lean 6 sigma. Pored [ Read More ]\nCategories: Issue 20, Korisni linkovi\n5S and lean supply\nTokom razgovora sa predstavnicima organizacija koje su krenule pute lean -a ili to planiraju, konstatovano je da veliki problem predstavlja obezbeđenje “sitnica koje život znače” za uređivanje radnog prostora u skladu sa 5S principima. Na žalost, u našoj državi još nema proizvođača / dobavljača takvih proizvoda. Stoga ovde dajemo prikaz jednog od mnogobrojnih sajtova koji nude [ Read More ]\nCategories: Issue 19, Korisni linkovi\nOva dva “sestrinska” sajta (http://leanamerica.org/i http://theamericaninnovator.com/) sadrže obilje informacija u obliku video i audio sadržaja, koji nisu obavezno posvećeni lean -u, ali većina sadržaja se odnosi na lean . Na nekim potpuno jednostavnim primerima se demonstrira proces unapređenja, korak po korak i tek tada postaje očigledno da nije bilo moguće “otkriti samo jedno” unapređenje, koje bi od polaznog [ Read More ]\nCategories: Issue 15, Korisni linkovi


SEĆANJE PILOTA "MIG-29" DRAGANA MILENKOVIĆA: Niko nije rekao " neću", jurišali smo da zaštitimo naše nebo | Ekspres.net\nSEĆANJE PILOTA "MIG-29" DRAGANA MILENKOVIĆA: Niko nije rekao " neću", jurišali smo da zaštitimo naše nebo\nDragan Milenković penzionisani pilot "miga 29" tvrdi da je početak NATO bombardovanja vojska dočekala spremno.\n" Znali smo da, ako mi nešto ne učinimo, nema ko da odbrani zemlju. Niko od pilota nije rekao "neću" i jurišali smo da zaštitimo nebo nad domovinom, ne razmišljajući da li ćemo se vratiti sa tog zadatka. I danas se sećam prvih bombi koje su pale na Srbiju izjavio je Dragan Milenković penzionisani pilot "miga 29" za RTS.\n"Ja sam ostao na Aerodromu Batajnica, znali smo da taj trenutak mora da dođe, da će krenuti bombe i bili smo spremni. To veče kada je trebalo da padnu prve bombe, Slobodan Perić i ja smo bili u pripravnosti "broj jedan" za poletanje protiv NATO agresora, u hangaru koji smo mi zvali Vranica. Po naređenju komandanta puka, pukovnika Milenka Pavlovića, morali smo da sklonimo avione sa aerodroma za koji se pretpostavljalo da će biti bombardovan u prvom naletu", rekao je pukovnik Milenković.\nOn kaže da je uspeo da se odmakne jedva 100 metara kada je prva raketa pala na zgradu 127. Lovačke eskadrile.\n"Naš komandant je dobro predpostavio, jer je prva raketa koja je pala, prošla kroz sredinu hangara i skloništa za ljudstvo. NATO bombarderi mogli su da lansiraju raketu i pre nego što naš pilot na svom radaru primeti neprijateljski avion. Sa dometom svojih raketa, ali i pomoću "avaksa" (špijunskih aviona), NATO avioni su naše letelice mogli da obaraju i iz okolnih zemalja".\nPukovnik Milenković ističe da su se piloti pripremali i za takve situacije.\n"Uvek kada neka zemlja sprema svoje snage, ona ih sprema za odbranu i računa na neki odnos snaga koji je prilično jednak. Nas je zadesila ta nesreća da 19 najrazvijenijih zemalja napadne jednu malu zemlju, znali smo da smo inferiorni, ali smo bili svesni da, ako mi nešto ne učinimo, nema ko u ovoj državi da učini", naglasio je Milenković i dodao:\n"Normalno, mlađe pilote smo ostavili sa strane. Onima koji su bili obučeni za rat rečeno je:\n" Idemo, ako mi ne preživimo, da ima ko od tih mlađih naraštaja da ostane i da brani ovu državu. I kad smo se obučavali, mi se nismo učeni da ginemo, već pre svega da damo sve od sebe, da odbranimo otadžbinu", rekao je pukovnik u penziji.\npilot MIG-29 NATO agresija učešće Dragan Milenković


Tači želi dijalog Beograda i Prištine i međusobno priznanje\nKosovski predsjednik Hašim Tači danas je rekao da je moguća destabilizacija regiona ako ove godine ne bude zaključen pravno obavezujući sporazum između Prištine i Beograda, koji on vidi kao uzajamno priznanje i dogovor koji je u nacionalnom interesu.\n“Želimo da jednom zauvijek razjasnimo naš odnos kao države sa državom Srbijom, što se može postići samo kroz dijalog koji će imati jasne rokove, tačne ciljeve, garancije i međunarodnu podršku, prije svega SAD i EU. Ne sumnjam da ćemo, ako ove godine ne zaključimo pravno obavezujući sporazum između Kosova i Srbije, ući u opasnu zonu ovih odnosa koji mogu destabilizovati čitav region”, prenio je RTK2 Tačijeve riječi sa konferencije “Glas naroda o “Velikom finalu”.\nTači je ponovio da “nažalost, situacija i nedavni događaji nisu obećavajući i da se situacija ne mijenja” pa poručio da je “neophodno biti jedinstven u procesu”.\n“Uprkos nedavnim inicijativama za odblokiranje dijaloga, rezultat je nula. Nedostatak dijaloga i perspektive postizanja sporazuma o normalizaciji odnosa između Kosova i Srbije je najveći potencijalni rizik za sigurnost i stabilnost Kosova”, kaže Tači, prenosi Tanjug.


AstraZeneka se povukla iz pregovora sa EU - NOVA portal\nSvet Autor:Ksenija Prodanović27. jan. 202112:10 > 12:17\nProizvođač vakcina AstraZeneka odbio je da se sastane sa najvišim zvaničnicima EU i razmotri probleme koji su nastali sa proizvodnjom vakcine protiv korone.\nBura u EU oko vakcine AstraZeneka, sumnje u efikasnost\nCapak: Slabe šanse da dođu obećane doze vakcine AstraZeneka\nSastanak je otkazan posle eksplozivnog intervjua sa izvršnim direktorom AstraZeneke Paskalom Sorioom koji je rekao da kompanija nema nikakvu ugovornu obavezu već da je pristala da se „maksimalno potrudi“ i snabde EU svojom vakcinom.\nUmesto sastanka koji je bio planiran večeras, kompanija će pisanim putem odgovoriti evropskoj komesarki Steli Kirijakides koja je tražila objašnjenje od AstraZeneke zašto kasne sa isporukom i proizvodnjom vakcina.\nZvaničnici Evropske komisije kažu da kompanija zaista i jeste obećala da će se potruditi da snabde EU vakcinama ali da su potpisali i sporazum kojim su potvrdili da imaju dovoljno proizvodnih kapaciteta da isporuče dogovorene doze Uniji.\nProblem je nastao kada je AstraZeneka najavila da će smanjiti za 60 posto isporuku vakcina EU u prvom kvartalu 2021.\nSorio je ocenio da je EU „emotivna“ u svojim optužbama na račun njegove kompanije.


„Julius Meinl porodica pasionirana je prema izvanrednoj kafi već pet generacija. Mnoge porodice u Tolimi u Kolumbiji svoj posao su posvetile proizvodnji kvalitetne kafe. Ove porodice brižljivo prenose svoje iskustvo u proizvodnji kafe sa kolena na koleno. Ali danas im postaje sve teže da ostanu u tom poslu.“\nJulius Meinl podržava Kolumbijske farmere i pomaže im da povećaju efikasnost proizvodnje kako bi pomogli i njima i budućim generacijama.\nUvećanje posla za buduće generacije\nJulius Meinl je pokrenuo inicijativu da se pordže Kolumbijski proizvođači kafe. Ideja je da se poslovanje proizvođača poveća tako što ćemo im pomoći obukama, tehničkom podrškom, sušačim akafe i UTZ sertifikatima.Nakon toga, farmeri mogu da povećaju svoju proizvodnju, kao i profit, što znači da mogu više i da investiraju u svoj posao i za buduće generacije.\nFarmerima nudimo individualne treninge i tehničku podršku kako bismo im pomogli da povećaju proivdonju za zdrav i održiv rast posla.\nPomažemo farmerima da dobiju UTZ sertifikate već u prvoj godini i obnavljaju ih u narednim godinama. Na ovaj način smo im omogućili da svoju kafu prodaju na boljem tržištu.\nSušači za kafu\nSušači pomažu proizvođačima da prodaju kafu po višim cenama. Danas oni ne mogu da priušte ovu opremu. Zato smo obezbedili 25 objekata za sušenje, instalirali ih i brinemo o njihovom održavanju.\nDva Julius Meinl premium blenda\nPoesia i Supreme UTZ su blendovi kojima se predstavlja Kolumbijska baština, što je obeleženo pečatom na svakom pakovanju.\nVrsta kafe: Arabica & Robusta\nAroma: orašasti plodovi & cvetna aroma\nKrema: glatka & jaka\nUkus: čokolada sa kremastim & ukusom začina\nVrsta kafe: Arabica\nAroma: nežna & voćna\nKrema: veoma baršunasta & fina\nUkus: čokoladni & istrajan ukus\nOd jednog porodičnog biznisa do drugog.\nJulius Meinl podržava proizvođače kafe u Kolumbiji, obezbeđujući budućnost kako za zajednicu, tako i za kolumbijsku kafu. Pogledajte fotografije i video na kojima su prikazane mogućnosti za očuvanje budućih generacija kafe.


PoIicijski sat? Krizni stab Srbije donosi odluku sutra u 11 sati - nema više odlaganja, uvode drastične mjere\nPoIicijski sat? Krizni stab Srbije donosi odluku sutra u 11 sati – nema više odlaganja, uvode drastične mjere\nKada je k0r0na u pitanju, jedno je sigurno, stvari su sve g0re a situacija svakog dana sve teža. Imamo prilike da ispratimo kako je manjak zdravstvenih radnika, kako je manjak opreme, ali prije svega kako je sve manje i manje discipline među ljudima koja je sada najpotrebnija.\nMoramo da istaknemo kako su neke države kao što je Njemačka, Francuska ali polahko i Italija uvode mjere koje su drastičnije, a moramo da prijetimo kako je pola eu počelo da se zatvara i da uvode takve mjere, mimo navedenih država.\nSrbija ima scve više i više za’raženih, kako navode dnevno je preko 1.500 0b0ljelih što je veliki broj i rekli su navodno da će sutra u 11 sati objaviti odluke koje su konačne, dosta je odlaganja, zabranit će se bilo kakva okupljanja a kafići će raditi samo do 21:00 za početak, prenose mediji. Sutra ćemo vidjeti da li je ovo pravosnažno ili su se predomislili kao nekoliko puta do sada.


Sastav:0,2% hijaluronska kiselina\nNačin primene:Sloj gela ravnomerno utrljajte u desni.\nTagovi: bebe , deca , gel , usta , oralni , zubići , bol , otok , zaceljivanje desni , hijaluronska kiselina.\nCHICCO BABY MOMENTS PASTA ZA ZUBE SA UKUSOM JABUKE I BANANE 50ML\nOpis proizvoda Chicco baby moments pasta za zube sa ukusom jabuke i banane, sadrži fluorid, je idealna za održavanje oralne higijene kod dece od šest..\nAnaftin baby gel je bioadhezivni oralni gel koji ublažava tegobe prisutne prilikom nicanja zuba kod beba i dece. Brzo stvara nevidljivi sloj koji štit..\nOpis proizvoda Chicco baby moments pasta za zube sa ukusom jagode, sadrži fluorid, je idealna za održavanje oralne higijene kod dece od 12. meseca do..\nCANPOL GOLDALICA ZVEČKA MEDA 56/139\nPlastične glodalice su idealni kod izbijanja prvih zubića. Njihova tekstura nežno masira desni i tako pomaže izbijanje zubića-Ujedno kao zvečkica..\nCANPOL NAPRSTAK SA MASAŽEROM 56/159\nSilikonska četkica za zube (naprstak) za pranje prvih zubića.Preporučuje se korišćenje čak i bebama koje nemaju zubiće radi održavanja higijeneČetkica..\nPlastične glodalice su idealni kod izbijanja prvih zubića. -Njihova tekstura nežno masira desni i tako pomaže izbijanje zubića.Ujedno kao zvečkic..\nCANPOL SET/MASAŽU DESNI 2/421\nSilikonska četkica za zube za pranje prvih zubića.-Preporučuje se korišćenje čak i bebama koje nemaju zubiće radi održavanja higijene-Četkica je speci..\nBABY LINE OGRLICA CHIPS-MED\nOgrlica od ćilibara chips med - Baby Line od prirodnog baltičkog ćilibara, za bezbolno nicanje zubića i jačanje imuniteta.Uputstvo za pravilno nošenje..


Info 24 - Dodik: Odnosi Srpske i Srbije najbolji do sada\nMilorad Dodik Foto: Elvis Barukcic\nPredsednik Republike Srpske Milorad Dodik izjavio je da su odnosi Srpske i Srbije najbolji od kada postoji Republika Srpska i Sporazum o specijalnim i paralelnim vezama sa Srbijom.\nMilorad Dodik je istakao da mu je važan veoma jasan stav Srbije i predsednika Aleksandra Vučića da oni poštuju Ustav i teritorijalni integritet BiH, i da vole Republiku Srpsku, te naglasio da nikada nije doživeo nikakvu vrstu pritiska iz zvaničnog Beograda.\nOn je gostujući na Fejs televiziji rekao da Srbija podržava sve što se dogovori u okviru BiH na ustavan način.\n“To je veoma dobar okvir što se nas tiče”, rekao je Dodik, odbacivši sve spekulacije stranih diplomata i predstavnika dela međunarodne zajednice da je pod velikim političkim uticajem predsednika Srbije i da bi navodno uradio sve što Vučić od njega zatraži.\nOtvoreni razgovori sa Vučićem\n“Svi naši dogovori bili su racionalni i razumni. Naravno da u nekim pitanjima i nismo saglasni, ali kako vreme prolazi najčešće veoma brzo nađemo konsenzus. Tu nije reč o remećenju nečijih odnosa ili nanošenju političke štete nekome, nego najčešće o našoj saradnji, odnosima koji su u ovom trenutku najbolji od kada Republika Srpska postoji i od kada postoji Sporazum o specijalnim i paralelnim vezama sa Srbijom”, naglasio je Dodik.\nUskoro deonica auto-puta do Bijeljine\nKada je reč o izgradnji auto-puteva, Dodik je naveo da je primarni auto-putni pravac Banjaluka–Bijeljina i da će uskoro u celini biti završena deonica do Doboja, te istakao da je jedan od prioriteta i put od Višegrada do Istočnog Sarajeva.\nOdgovarajući na pitanje koja će biti varijanta trase auto-puta Beograd–Sarajevo, koji treba da bude građen sredstvima iz Turske, Dodik je rekao da su daleko te turske pare i da nema osećaj da je neko spreman dati novac kako se to prikazuje i očekuje.\n“Bilo bi dobro da Turska da dobar kredit za gradnju puteva. Nisam protiv toga”, istakao je Dodik i dodao da se ne može zabraniti FBiH da gradi puteve, niti ona to može da zabrani Republici Srpskoj.\nTags: aleksandar vucic, auto put, dobri odnosi, INFO 24, milorad dodik, reoublika srpska, sporazum o specijalnim i paralelnim vezama, srbija\nStefanović: Briga o građanima najvažnija


Europeizacija policije u Bosni i Hercegovini – EU-Monitoring.ba\nEuropeizacija policije u Bosni i Hercegovini\nNakon potpisivanja Dejtonskog mirovnog sporazuma pokrenuti su procesi reforme policije čiji je osnovni cilj bio zaštita ljudskih prava i sloboda i povećanje osjećaja sigurnosti kod građana i građanki u sklopu procesa demokratizacije Bosne i Hercegovine. Proces reforme policije se sastojao iz nekoliko faza koje su rezultirale (malim) doprinosima u reorganizaciji i restrukturiranju policijskih struktura i njihovog djelovanja u Bosni i Hercegovini.\nU demokratskom društvu uloga policije ima za cilj održavanje javnog reda i mira, prevenciju i represiju kriminala, zaštitu osnovnih prava i sloboda i bilo kakav drugi vid koordiniranih aktivnosti sa građankama i građanima.\nUloga Policije u tranzicijskim državama, u koje spada i Bosna i Hercegovina, predstavlja ključnu komponentu procesa reforme sigurnosnog sektora. Ti procesi u Bosni i Hercegovini su počeli neposredno nakon uspostavljanja mira, potpisivanjem Dejtonskog mirovnog sporazuma.\nPrve, ne toliko značajne, reforme odnosile su se na demobilizaciju oko 26.000 policijskih službenika i strukturalnu reformu policije koja se sastojala od entitetskih MUP-ova, policije Brčko Distrikta Bosne i Hercegovine i deset kantonalnih MUP-ova. Svaka policija je odgovarala odvojenim vladama i djelovala u skladu sa složenim normama tih vlada. Takva decentralizacija policije je bila znatno statična za operativni rad policije, a nesigurna za sveopći ambijent življenja. Međutim, u tome periodu sama fragmentiranost policije nije bila u fokusu procesa reformi, obzirom da je fokus reforme u tome periodu bio zasnovan na suštinu policijskog operativnog rada.\nPod početkom reforme podrazumjeva se rad IPTF (International Police Task Force) koji je svoj garant imao u članu XI Dejtonskog mirovnog sporazuma. Primarno, IPTF je imao dvostruku ulogu u reformi policije: certifikovanje policajaca i nadzor nad radom policijskih organizacija. Početkom 1999. godine OHR je podnio inicijativu za osnivanje državne granične službe, koja nije zaživjela zbog političkih neslaganja sve do 13. januara 2000. kada visoki predstavnik uspostavlja Državnu graničnu službu BiH na temelju Zakona o Državnoj graničnoj službi. Datum okončanja preuzimanja poslova nadzora i kontrole granica Bosne i Hercegovine je 30. septembar 2002. godine kada se aktivirala Jedinica granične policije Strmica. Tokom 2002. godine OHR i UN-ova Misija u BiH su sačinile pravni okvir za Državnu agenciju za istrage i zaštitu (SIPA). Iste godine SIPA postaje aktivna, ali sa nedostatkom ljudskih resursa. Krajem 2002. godine osniva se i Ministarstvo sigurnosti BiH koje postaje operativno 2003. godine. Procesi reformi, u tom periodu su zahtjevali veću profesionalizaciju i veću depolitizaciju policije, što je IPTF djelimično riješio postavljanjem direktora policije u entitetima BiH koji nisu imali političku funkciju.Pozitivno poboljšanje u tom periodu se ogleda u uključivanju manjina u policijske strukture i težnji ka rodnoj ravnopravosti, ali sa naznakom da je potreban veći progres. U ovom periodu karakteristične su brojne manjkavosti procesa reformi kao što je ogromni administrativni aparat i nedostatak organizacije policijskog menadžmenta. Kao jedan od pokazatelja nedostataka reforme u ovome periodu je broj zaposlenih policijskih službenika koji je iznosio cifru od 17.000 tokom 2002. godine, izuzimajući iz kalkulacija administrativno osoblje uposleno u raznim policijskim strukturama. Također, nedostatci su se odnosili i na nepostojanje precizno definisane strategije i ciljeva policijskih struktura. Navedeni nedostatci su bili svojevrsni alibi za neefikasno korištenje resursa koji su bili namjenjeni policijskim agencijama.\nZnačajne inicijative za reforme policije započete su 2003. godine aktiviranjem Policijske misije Europske unije (EUPM) u BiH. Kasnije, procesi reforme policije inkorporirani su unutar prioriteta Sporazuma o stabilizaciji i pridruživanju Bosne i Hercegovine sa EU. U tom periodu postojalo je 15 policijskih agencija u BiH. Zakon o Državnoj agenciji za istrage i zaštitu kojom je SIPA pravno naslijedila Državnu agenciju za informacije i zaštitu donešen je 2004. godine., te je na taj način SIPA postala prva agencija koja svoju nadležnost ostvaruje na teritoriji cijele BiH. Implementacija policijske reforme započela je 20. maja 2004. godine Inicirana od strane Europske komisije koja je za reformu delegirala bivšeg premijera Belgije Wilfreda Martensa, po kojem prva faza reforme nosi naziv. Cilj reforme bio je organizovati policijske organizacije za borbu protiv terorizma i organiziranog kriminala, te aktiviranje na radu u području ratnih zločina. Komisija je 15. decembra 2004. godine završila prijedlog za reformu policije koji se, između ostalog, odnosio na ujednačavanje ljudskih i ekonomskih kapaciteta. Prijedlog je odbijen u aprilu 2005. kada je Narodna skupština Republike Srpske odbacila prijedlog reforme policije.\nDruga faza reforme policije dogodila se u periodu april–juli 2005. godine u kojem su lideri političkih stranaka pregovarali o takozvanom Martensovom planu. U toj fazi je Europska komisija postavila minimalne uvjete za reformu. Ti uvjeti su bili zasnovani na tri principa: državna ovlaštenja za sva budžetska i zakonodavna policijska pitanja, funkcionalne oblasti policijskih nadležnosti i nemiješanje politike u operativne aktivnosti policije. Nakon brojnih pregovora druga faza reforme je završena bezuspješno, uslijed čega tadašnji visoki predstavnik Paddy Ashdown osniva Komisiju za restrukturianje policije.\nTreću fazu koja se odvijala tokom augusta i septembra 2005. godine karakterišu brojni institucionalni pregovori, odnosno sastanci predstavnika vlada. Iako je u ovome periodu postignut dogovor o ključnim pitanjima reforme, ona nikada nije provedena. Četvrta faza se dogodila sredinom oktobra 2005. godine kada su skupštine oba entiteta prihvatile Sporazum o reformi policije BiH nakon čega su uslijedili pregovori o stabilizaciji i pridruživanju EU sa Bosnom i Hercegovinom.\nPeta faza reforme policije započinje osnivanjem Direkcije za reformu policije od strane Vijeća ministara BiH. Nakon što je Upravni odbor Direkcije za reformu policije, koji broji 12 članova u kojem su ravnopravno raspoređeni predstavnici konstitutivnih naroda, većinom glasova usvojio mišljenje o modelu organizovanja policije u BiH kojim je predviđena nadležnost države za finansije i zakonodavstvo, a nadležnost operativnog rada bi, prema modelu, pripadala lokalnim policijama. Nakon ove odluke dolazi do nesuglasica sa Vladom RS-a i predstavnicima Direkcije iz RS-a koji ovakav model nisu prihvatili. Šef Delagacije Evropske komisije u BiH Dimitris Kurkulas je prilikom prezentovanja izvještaja o napretku BiH u ispunjavanju uslova za pridruživanje EU optužio vlasti u RS-u da opstruiraju reformu policije u BiH. Optužbe su se odnosile i na privođenja visoko pozicioniranih ličnosti iz RS-a koji su bili odgovorni za ratne zločine. Direkcija za reformu policije je 14. decembra 2006. uspostavila Prijedlog reforme policije bez saglasnosti RS-a kojim su završeni pregovori o Stabilizaciji i pridruživanju između BiH i EU. Tokom 2006. godine u sklopu reformi postajala je potreba da se na državni nivo smjesti Služba za poslove sa strancima.\nŠesta faza reforme policije započeta je 16. februara 2007. godine sastankom 12 parlamentarnih stranaka. Pregovori su vođeni do marta 2007. godine i rezultirali su neuspjehom zbog neusaglašenog stava političara iz RS-a i FBiH uslijed čega je BiH propustila šansu da parafira Sporazum o stabilizaciji i pridruživanju.\nSedma faza reforme policije se odnosi na prijedlog Miroslava Lajčaka koji je odbijen 29. augusta 2007. godine od strane lidera iz FBiH, jer su smatrali da bi se Lajčakovom reformom oformila etnička policija i da reforma ne počiva na tri temeljna principa reforme policije EU. Dalji tok pregovora tokom 2007. godine o reformi policije je bio neuspješan pa je OHR 12. oktobra 2007. godine saopštio kako se međunarodna zajednica više neće aktivno baviti reformom policije u BiH, sve dok ne vidi da su domaći političari spremni pokazati istu mjeru ozbiljnosti. Kao reakcija na OHR pojavljuje se Mostarska deklaracija gdje lideri šest vodećih političkih partija potpisuju zalaganje za reformu policije u cilju nastavka procesa pridruživanja BiH EU kojim je učinjen značajni političko-voljni pomak u agendi reforme policije. Tokom 2007. godine Zakonom o izmjeni Zakona o Državnoj graničnoj službi izmijenjen je naziv Državna granična služba BiH u Granična policija BiH kojim su izmijenjeni i uspostavljeni novi prinicipi, sjedište, nadležnosti i operativne aktivnosti organizacije.\nNakon sastanka šest lidera političkih stranaka 11. decembra 2007. u Laktašima dogovoreno je osnivanje radne grupe kojim bi se osnovala Direkcija za koordinaciju policijskih tijela, Institut za forenzička ispitivanja i vještačenja, Agencija za školovanje i stručno usavršavanje kadrova, Agencija za policijsku podršku, Nezavisni odbor za žalbe građana i Odbor za žalbe policijskih službenika. Ove institucije su osnovane početkom 2008. godine i predstavljaju značajnu prekretnicu u razvoju policije u Bosni i Hercegovini. Predstavnički dom Parlamentarne skuštine BiH 11. aprila 2008. godine je usvojio prijedloge zakona o reformi policije, čime je ispunjen uslov za potpisivanje Sporazuma o stabilizaciji i pridruživanju sa Evropskom unijom. Pet dana kasnije Dom naroda Parlamentarne skupštine BiH je usvojio set zakona o reformi policije i to Zakon(e) o reformi policije, Zakon o nezavisnim i nadzornim tijelima policijske strukture BiH, te Zakon o Direkciji za koordinaciju policijskih tijela i agencijama za podršku policijskoj strukturi.\nIako je na ovaj način završena reforma policije, njeno okončanje je samo prividno dovršeno zbog toga što su primarni ciljevi reforme: povećanje sigurnosti građana, unapređenje efikasnosti i poboljšanje kapaciteta za borbu protiv terorizma, povećanje standarda rada policajaca, te racionalizacija policijskih službi i unapređenje uslova za rad ostali nekompletirani. Pored navedenog, reforma je rezultirala osnivanjem dodatnih policijskih tijela, a sigurnost građana nije poboljšana, kao ni ekonomska racionalizacija policijskih službi.\nJedan od krucijalnih preduvjeta za pristupanje Bosne i Hercegovine europskim strukturama je povećanje nivoa sigurnosti građana i zaštite ljudskih prava. Ovi preduvjeti su ostvarljivi samo ukoliko se pokrenu mehanizmi za unapređenje profesionalizma i efikasnosti rada policijskih organa kroz afirmaciju školovanih kadrova, specijalizacije i edukacije policijskih službenika, ali i opće informisanosti šire javnosti.\nEvidentno je da su dosadašnje reforme policijskih struktura i rada policijskih agencija bile opterećene raznovrsnim političkim interesima koji su uticali ne samo na rad organa za provedbu zakona već na opštu sigurnost građanki i građana Bosne i Hercegovine. Također, demokratizacija, reforma i kontinutitet rada policijskih organa je izostavljen, uslijed čega je došlo do težeg suočavanja sa savremenim sigurnosnim izazovima, kao što su terorizam, organizirani kriminal i korupcija.\nBosna i Hercegovina je u procesima euro-atlanskih integracija poduzela značajne reforme posvećene demokratiji i uspostavi vladavine prava, ali sistem unutrašnje sigurnosti nije u potpunosti unaprijeđen. Kako bi se stvorio sigurnosni ambijent potrebno je povećati nadzor, osigurati veću transparentnost organa unutrašnje sigurnosti i zahtijevati veću odgovornosti u djelovanju pripadnika organa formalne socijalne kontrole. Pored netransparentnosti u radu značajno je istaknuti kako su policijske agencije ostale podijeljene uz nedostatke harmonizacije, koordinacije i civilnog nadzora.


C3S Business School Barselona - MATICO EDUCO TRAVEL\nOsnovana 2014 godine akreditovana poslovna škola registrovana po zakonima Španije i odobrena od strane Ministarstva Prosvete Španije. Jedna od najboljih škola u Španiji uz partnerstvo najboljih Univerziteta Velike Britanije..\nC3S Business School je fokusirana na pripremu budućih poslovnih lidera obučavajući ih o tehnikama i najboljoj praksi u Evropi kroz on-line program i program u samoj školi. Škola izdaje sledeće diplome:, Bachelors, Masters, MBA, and Doctorates – u različitim oblastima studija, a koji su najtraženiji na medjunarodnom tržištu zapošljavanja. Programi ove škole pripremaju studente za zahtevno i izazovno globalno poslovno tržište.\njedna od top B-schools u Europe, C3S Business School poseduje visoku tehnologiju, male grupe i interakciju sa studentima neophodnu da se svakom studentu posebno pokloni pažnja radi što bržeg napredovanja i razvoja veština.\nBA – poslovanje i upravljanje\nBA – turizam i hotelijerstvo\nBA- poslovni informacioni sistemi\nUK Master programi priznati su od strane Univerziteta Chichestir, traju 3 semestra, treci semestar se pohadja u Velikoj Britaniji\nCENA PORGRAMA PO SEMESTRU: 6000€ (godinu dana program traje 3 godine) Barselona\nCENA PROGRAMA MASTER STUDIJA: 9900€ (18 MESECI)\nCENA PROGRAMA DOKTORSKE STUDIJE: 12000€ (2 GODINE) – Doktorske studije iz poslovne administracije\nNa se kampusu nalazi odeljenje za obezbedjivanje ili pronalaženje smeštaja, Škola studentima pomaže pri pronalaženju smeštaja i navikavanju na novi ambijent. U ponudi su rezidencije, apartmani, nisko budžetni smeštaj prema želji studenta. Presek troškova po gradovima bi izgledao ovako\nKonsultovanje i praćenje te i savetovanje na ličnom razvoju i povezivanju centar za Karijeru (CSD) studentima pronalazi internship, obezbedjuje treninge kroz razvojne radionice, obezbedjuje individualne savete u vezi karijere i povezuje studenta sa mrežom kompanija koje nude profesionalno usavršavanje. Tokom studija studenti mogu da rade povremeno i privremeno i na taj način pokriju deo troškova studiranja.Ostale Usluge fakulteta


BalkanMagazin :: Saradnja Kolubara metala sa Simensom\nSaradnja Kolubara metala sa Simensom\nponedeljak, 02. jul 2012 05:56\nU okviru Memoranduma o razumevanju između Simensa i srpske kompanije Kolubara metal započeće saradnja na projektima u rudarstvu i energetici u Srbiji i regionu, koja podrazumeva i servis Simens elektromotornih pogona, montažu i servis postrojenja i kvalifikovanje Kolubare metala, kao dobavljača Simensa.\nKompanija Simens, globalni lider u oblasti elektronike i elektrotehnike i srpska firma za proizvodnju i održavanje rudarskih mašina Kolubara metal potpisali su prošle nedelje Memorandum o razumevanju, čime će započeti saradnja na projektima u rudarstvu i energetici u Srbiji i regionu.\nTa saradnja, kako je saopšteno, podrazumeva i servis Simens elektromotornih pogona, montažu i servis postrojenja i kvalifikovanje Kolubare metala, koji se bavi proizvodnjom i održavanje rudarskih mašina, kao dobavljača Simensa.\n„S obzirom da je Siemens jedan od malobrojnih svetskih proizvođača elektroopreme koja se primenjuje na opremi za površinsku eksploataciju prirodno je da se opredeljujemo za partnerstvo sa vodećim proizvođačima rudarskih mašina, među kojima je Kolubara metal. Ove dve kompanije sarađuju na veoma važnim projektima, kako u Srbiji tako i u regionu. Učešće u projektima u rudarstvu u regionu jedan je od osnovnih strateških pravaca razvoja Simensa,“ istakao je Tihomir Rajlić, generalni direktor Simensa Srbija, na potpisivanju Memoranduma o razumevanju.\nDirektor Kolubara metala Sava Kovačev rekao je da je logična potreba za partnerstvom sa renomiranim proizvođačima elektro-opreme i elektro-inženjering kompanijama, kao što je Simens, s obzirom da je strateški interes Kolubara metala da u Srbiji i inostranstvu nastupa kao proizvođač opreme za površinsku eksploataciju po sistemu „ključ u ruke“.\nKolubara metal bavi se projektovanjem, proizvodnjom, montažom i održavanjem rudarske i energetske opreme.\nSimens je globalni lider u oblasti elektronike i elektrotehnike i sa 360.000 zaposlenih predstavlja jednu od najvećih i najstarijih kompanija na svetu.


September 28, 2021 – ZZJZ FBiH\nNovostiBy Maja Kojovic September 28, 2021\nSvake godine, 17.5 miliona ljudi širom svijeta prijevremeno umire od neke od bolesti srca i krvnih sudova (KVB) među kojima dominira srčani i moždani udar. Bolesti srca i krvnih sudova predstvaljaju vodeći uzrok smrtnosti i ako se ne poduzmu efikasnije intervencije očekuje se da će do 2030. godine broj smrti porasti do 23 miliona godišnje.…\nEpidemiološka situacija u Federaciji BiH- utorak, 28.09.2021. godine (presjek stanja u 12h)\nIzvještaji za javnostBy Maja Kojovic September 28, 2021\nU protekla 24h, Zavodu za javno zdravstvo Federacije BiH prijavljeno je ukupno 2 846 uzoraka, od čega je 451 pozitivan na SARS-CoV-2. Novi slučajevi registrirani su u svim kantonima/županijama u Federaciji BiH. Do sada su testirana ukupno 856 084 uzorka, a SARS-CoV-2 je potvrđen kod 150 852 osobe. U protekla 24h u Federaciji BiH preminulo…


Aktuelnosti, Opština Ulcinj organizuje sajam domaćih proizvoda „FAIR FEST"\nOpština Ulcinj organizuje sajam domaćih proizvoda „FAIR FEST"\nOpština Ulcinj, 16.-18. avgusta, organizuje Sajam domaćih proizvoda „Fair Fest - Ulcinj 2019“, na ulcinjskom Pristanu. Svečano otvaranje sajma, uz bogat kulturno umjetnički program, biće održano 16. avgusta u 20:00 časova. Na sajmu će svoje proizvode izložiti članice lokalnog Udruženja žena proizvođača domaćih proizvoda iz Ulcinja.\nSajam domaćih proizvoda „Fair Fest - Ulcinj 2019“ je aktivnost koja se realizuje u okviru projekta “The Femine Side of Quality”, koji Opština Ulcinj implementira u partnerstvu sa NVO MogUL, Opštinom Mirdita - Albanija i UET Centrom iz Tirane. Projekat finansira Evropska unija preko prekograničnog fonda Crna Gora - Albanija 2014 - 2020.


Do kraja nedelje trebalo bi da bude okončana jednomesečna kriza oko predsednika američkog Predstavničkog doma.\nNa taj položaj trebalo bi da bude izabran republikanski kongresmen Pol Rajan, koji će naslediti Džona Bejnera, koji je prošlog meseca najavio da napušta položaj u Kongresu, posle višegodišnjih često beskorisnih nastojanja da ujedini zaraćene frakcije unutar sopstvene republikanske stranke.\n"Nikada nisam želeo ni priželjkivao taj položaj“, izjavio je nedavno Pol Rajan.\nMoglo bi se reći da je Rajan prvi nevoljni predsednik Predstavničkog doma u istoriji Sjedinjenih Država. Rajanu je pojavljivanje u javnosti dobro poznato, pošto je 2012. godine bio nominovan za potpredsedničkog kandidata republikanske stranke.\n"Guverneru Romni, hvala vam. Veoma sam počastvovan i uzbuđen što ću se kandidovati uz vas", rekao je on tada.\nA upoznat je i sa radom Kongresa jer je 2013. godine bio jedan od autora fiskalnog sporazuma sa demokratama o ograničenju federalnih izdataka, koji je još na snazi.\n"Smatram da je sporazum korak u pravom smeru. U podeljenoj vladi ne možete dobiti sve što želite", smatra Rajan.\nDžon Bejner, republikanac i aktuelni predsedavajući Predstavničkog doma izjavio je da je uveren da će Pol Rajan biti odličan naslednik. Snažna podrška ličnosti koju Rajan nasleđuje.\n"Vredan je, pametan je, i ima dobre odnose sa svim stranama u stranci", istakao je Bejner.\nRajan je izjavio da će prihvatiti položaj jedino ako mu svi republikanci pruže jedinstvenu podršku. To jedinstvo bi moglo odmah da bude stavljeno na probu, kada se do trećeg novembra bude glasalo o podizanju nivoa federalnog zaduživanja jer bi u protivnom pretila opasnost od američke nesolventnosti.\n"To je veoma važno pitanje zbog američke ekonomije, zbog kamatnih stopa - i direktno utiče na život američkog naroda", rekla je demokratski predsedavajući Predstavničkog doma, Nensi Pelosi.\nRajan će morati da sarađuje sa istom ultra-konzervativnom republikanskom frakcijom sa kojom Bejner nije mogao da izađe na kraj, i koja zahteva da se beskompromisno suprotstavlja Obaminim nastojanjima i da po svaku cenu smanji obim američke vlade.\nPrema mišljenju saveznika, Rajan deli takav stav, ali će kao predsedavajući morati da se usredsredi na trenutnu političku realnost.\n"Podeljena vlada je veoma teška i zamorna, ali tako je američki narod odlučio", objašnjava Džo Pits, republikanski član Predstavničkog doma.\nOčekuje se da će Rajan u četvrtak biti i zvanično izabran za predsednika Predstavničkog doma.


Horor filmovi - Slither (2006)\n[američki filmovi ] 26 Jun, 2012 10:16\n2006. godine, iz "kuhinje" Jamesa Gunna, čoveka koji je počeo karijeru u Troma Films, nastala je SF horor komedija "Slither". Gunn je potpisao i režiju i scenario, a rezultat je zabavan i nepretenciozan film u kome se na Zemlju sruči meteor, u šumu, a lokalni bogataš u pokušaju švaleracije pronađe sluzavu, pokretnu i okruglu masu iz koje iskače parazit koji mu se zarije u grudi. Njegovo telo postaje domaćin vanzemaljskom parazitu što će malenom gradu razbiti učmalost, naročito kada se zaraza proširi i skoro svi stanovnici se pretvore u krvoločna, izgladnela bića nalik zombijima.\nIako podatak da je Gunn pripadao Troma Films družini nekima može da deluje odbojno, "Slither" nije film koji pripada toj treš ludnici. Pre svega, ovaj film je imao zadovoljavajući budžet od 15 miliona dolara, što je Gunnu omogućilo da angažuje i sasvim solidnu glumačku ekipu koju predvode preslatka Elizabeth Banks, simpatični Nathan Fillion i Michael Rooker koji glumi upravo nesrećnog bogataša. Međutim, iako je "Slither" dobijao uglavnom pohvale od publike i kritičara, imao dobre glumce, zanimljivu radnju i solidan budžet, mnogo bolje je finansijski prošao na DVD-u, nego u bioskopima gde je prodato karata tek za nešto manje od 13 miliona dolara.\nOno što se meni posebno dopalo je ta nepretencioznost koju poseduje, kao i šarm nekog starog SF horora, bez obzira što se kroz celu priču provlači omaž filmovima Gunnovih idola kao što su Carpenter, Kaufman, Cronenberg (sam Gunn je istakao da su najveći uticaj na priču upravo imali filmovi "Shivers" i "The Brood"). Jednostavno, deluje kao da je Gunn imao ideju da snimi film čija je glavna namera da zabavi publiku i po meni je u tome potpuno uspeo, bez obzira što se ne radi o "najoriginalnoj" priči. Nema tu neke filozofije, proseravanja i komplikovanja - gradić je pod invazijom vanzemaljske vrste i nekolicina preživelih i nezaraženih pokušava da pobedi zlo iz svemira. Iako karakterizacija glavnih pozitivaca nije detaljna, istorija njihovog odnosa će vas naterati da navijate za njih, a čak je i glavni negativac Grant na neki tužni način simpatičan.\nUz to, "Slither" obiluje veoma dobrim specijalnim efektima i sa nekoliko vrlo zanimljivih scena, a eventualno kao neki nedostatak mogu da primetim da je malo urađeno na zastrašivanju gledalaca. Duhom i šarmom, "Slither" me je podsetio na sjajni "Tremors" i svrstao se u kategoriju najuspešnijih horor komedija.\n0 Comments on "Slither (2006)"


General Salami: Nismo ograničeni na bilo kakvu geografiju u odbrani svojih vitalnih interesa – iribina\nHome/iran/General Salami: Nismo ograničeni na bilo kakvu geografiju u odbrani svojih vitalnih interesa\n20 Novembra, 2020Last Updated: 20 Novembra, 2020\nSaharTV – Zapovjednik Revolucionarne garde Irana, general Hossein Salami, Perzijski zaljev je nazvao snažnom potporom u odbrani Irana i tačkom gdje se susreću sile jedna s drugom.\n„Islamska Republika Iran dobro je odigrala svoju jedinstvenu i značajnu ulogu u obezbjeđivanju tog odlučujućeg morskog prostora za svjetsku ekonomiju“ – rekao je iranski general danas na ceremoniji pridruživanja ratnog broda Rudaki mornarici Revolucionarne garde.\nOn je istakao da svjetske zemlje duguju Islamskoj Republici na tome i istakao da Iran nije ograničen ni ka kakav geografski prostor kada se radi o odbrani vitalnih interesa.\n„Ukoliko nam neprijatelji budu prijetili ili budu htjeli izvesti napad na nas, mi ćemo postati napadačka snaga i to je potpuno značenje naše odbrambene strategije za koju se ozbiljno zalažemo“ – istakao je.\nRatni brod Rudaki danas se u Bandar Abbasu prodružio pomorskim snagam Revolucionarne garde Irana. On ima mogućnost da nosi sve vrste aviona, bespilotnih letjelica, projektila, odbrambenih i radarskih sistema.\nBrod teži 400 tona, dug je 150 metara, a širok 22. Njegovim pridruživanjem, mornarica je danas započela misiju snažnog prisustva u dalekim vodama.\nIran započeo godinu proizvodnje, podrške proizvodnji i uklanjanja prepreka\nU Širazu održan ITF turnir za juniore (FOTO)


U Areni i protiv bivšeg kapitena – Sport – Dnevni sportski list\n11/05/2021 5:09 AM\nнов 2, 2017 bamberg, evroliga, kosarka, zvezda\nZvezda protiv Baberga i bivšeg kapitena\nMečom petog kola protiv Bamberga u beogradskoj Areni, košarkaši Crvene zvezde nastavljaju takmičenje u Evroligi. Crveno-beli će pokušati da kod kuće ostvare i treću pobedu i dođu do pozitivnog skora. Susret u Areni, koji predstavlja povratak na mesto uspeha Luke Mitrovića, počinje u 18 časova, a kretanje rezultata možete pratiti na našem portalu.\nIako su drastično promenili tim tokom leta, crveno-beli i dalje pružaju veoma dobre partije u najjačem klupskom takmičenju u Evropi. Posle četiri kola, imaju skor 2-2.\nOba meča u Beogradu su rešili u svoju korist (Barselona i Makabi), a oni su dolazili posle poraza na strani od Žalgirisa u prvom i Himkija u trećem kolu.\nPeto kolo i duel sa Bambergom, koji takođe ima skor 2-2, značiće i povratak u Beograd doskorašnjeg kapitena Zvezde Luke Mitrovića, koji je ovog leta posle pet godina napustio Mali Kalemegdan i pojačao redove nemačkog šampiona.\nPored „Mitra“, koga sasvim izvesno očekuje lep prijem u Areni, glavne uzdanice tima harizmatičnog Andree Trinkijerija su sjajni skorer Darijus Miler, iskusni evroligaški igrači Zisis, Hikman i Haket, a dodatnu snagu timu daje nedavno pristigli Dorel Rajt, koji je mesec dana nastupao za Igokeu a bio je dovođen u vezu za srpskim i regionalnim šampionom.\nS obzirom na to da ekipe igraju sličnu košarku, sa mnogo šuteva spolja, sa puno energije i snažnom odbranom, možemo očekivati zanimljiv meč.\nSusret u Areni počinje u 18 časova\nDramatično protiv Makabija – Zvezda pobedila


Očišćena deponija kod Bosanskog naselja u Grockoj - Grocka Info\nNaslovna Vesti Opštinske vesti Očišćena deponija kod Bosanskog naselja u Grockoj\nJKP “Grocka”, nastavlja sa čišćenjem deponija, danas je očišćena deponija u Bosanskom naselju u Grockoj.\nRadove na čišćenju deponije obišli su Zoran Kojić, član veća zadužen za komunalne poslove, Milenko Bukvić, direktor JKP “Grocka”, Olivera Ognjanović, zamenik direktora JKP “Grocka” I Stefan Dilberović šef odborničke grupe SNS-a.\nDirektor Bukvić je izjavio: “ Nastavićemo čišćenje divljih deponija na teritoriji naše opštine, JKP “Grocka” je u skladu sa svojim mogućnostima preduzelo sve mere kako bi se sprečilo pravljenje novih deponija. Do kraja nedelje ću organizovati sastanak sa načelnikom komunalne inspekcije kako bi smo pronašli rešenje za sprečavanje nastajanja novih divljih deponija I preduzimanje rigoroznijih mera prema nesavesnim građanima koji iste prave.”\nPrethodni tekstFilmski kutak / Doba sazrevanja 19-26. april 2013.\nSledeći tekstSabor na Ravnoj gori 11. maja


Početna O nama Prostor\nProstorije\tCentar Leonardo poseduje dve prostrane sale, "Leonardo" u prizemlju i "Mona Lizu" na spratu. Obe sale opremljene su platnima za projekcije, fiksiranim projektorima, laptop računarima za prezentacije, sistemom za kontrolu klime, ozvučenjem i bežičnom internetskom vezom. Sala "Leonardo" zahvata gotovo čitavu južnu stranu zgrade i povezana je sa ostalim prostorijama u prizemlju Centra. Veličine je 88 m2 i kapaciteta do 60 mesta. Opremljena savremenim uređajima i udobnim modernim stolicama, ona ipak odiše posebnom atmosferom, zahvaljujući upečatljivim lučnim prozorima i paru neobičnih stubova.\nSala "Mona Liza" se nalazi na vrhu kratkog stepeništa, zaprema 74 m2 i ima neznatno manje - 55 mesta. Prirodno svetlo joj obezbeđuje jedan prostrani ukrasni francuski balkon, koji s visine gleda na zatvoren pasaž i time obezbeđuje uslove za nesmetan rad.\nCentar ima i dve manje sale za sastanke i radionice, površine po 19 m2, kapaciteta do 15 mesta, i internet kutak sa računarima povezanim ADSL linijom na internet, brzinom od 768K, sa mogućnosti klasičnog i bežičnog povezivanja (kao i u celom Centru).\nPostoji i posebna prostorija u prizemlju, gde učesnici mogu da se odmore i osveže tokom obuka i drugih aktivnosti.\nUslovi iznajmljivanja jednog dela ili celog prostora Centra prostora vrlo su povoljni, s obzirom na pogodnu lokaciju, izvrsne uslove oko Centra i u njemu, kao i predusretljivost svih zaposlenih. Predočite im ključne detalje dnevnog ili večernjeg događaja koji pripremate i budite bez brige oko njegove realizacije.\nImamo 1 gost na mreži\tZa uspeh događaja presudna je...\tlokacija\tudobnost\toprema\torganizacija\tatmosfera\tPopularno


Kako postati deo programa?\nSvake dve godine nadređeni za ulazak u program predlažu zaposlene koji kontinuirano imaju visok učinak, na nemenadžerskoj poziciji su, kolege ih smatraju promoterima kompanijskih vrednosti i imaju potencijal da jednoga dana zauzmu neku od ključnih pozicija u Generali Osiguranju Srbija ili Generali grupi. Oni zatim prolaze procenu koju, radi objektivnosti, zajedno vrše predstavnici HR-a i biznisa. Već u trenutku kada mladi talenti dobiju rezultate procene, kreće rad na njihovom razvoju, koji će intenzivno trajati skoro dve godine.\nŠta želimo da postignemo programom i kako to radimo?\nKao što pažljivo pristupamo odabiru kolega za Talent program, tako se trudimo i da sam program bude kvalitetno osmišljen i prilagođen potrebama polaznika i ciljevima kompanije. Verujemo da pravog lidera odlikuje širina znanja i strateško povezivanje raznih aspekata poslovanja. Zato je jedan od osnovnih ciljeva ovog programa sticanje stručnih znanja i podrobnije upoznavanje sa radom kompanije.\nTalentima pružamo mogućnost da provedu vreme u poslovnim jedinicama koje su tačke kontakta sa klijentima i da na taj način bolje razumeju kako poslujemo, te da daju predloge za poboljšanje procesa. Takođe, tokom programa za talente se organizuju različite radionice i predavanja koja drže interni stručnjaci i menadžeri. Na njima se obrađuju različite teme, kako one vezane za oblast osiguranja, tako i druge koje vidimo kao neophodne za razvoj pravih lidera: komunikacija i njen uticaj na poslovanje, moral i poslovna etika, liderstvo...\nPraktični deo programa podrazumeva rad na strateški važnim projektima kompanije, posvećenim ključnim temama za razvoj biznisa. Talentima se na taj način pruža šansa za učenje i razvoj van uobičajenih poslovnih okvira, kao i prilika da rade pod mentorstvom top menadžmenta.\nDrugi, podjednako bitan cilj programa je lični i razvoj liderskih veština talenata. Svi učesnici programa dobijaju personalizovan plan razvoja i svakom talentu se dodeljuje lični kouč, sa kojim određuje prioritete na kojima će raditi u narednom periodu. Talenti učestvuju i na raznim internim obukama, sa naglaskom na ponašanja koje treba usvojiti i primenjivati na menadžerskim pozicijama.\nVerujemo u dugoročni razvoj i nove prilike za usavršavanje. Zato se razvoj talenata ne završava završetkom programa već se nastavlja kroz mentorske, regionalne i grupne talent programe i inicijative.\nŠta nakon programa?\nKarijerni put naših kolega koji su prošli kroz talent program najbolje nam govori o njegovim rezultatima i benefitima. Od osnivanja programa, 2014. godine, do danas, trinaest učesnika preuzelo je menadžerske uloge za koje su prethodno razvijani, a njih četrnaest uloge sa znatno većom odgovornošću i većim uticajem na biznis. Jedanaest talenata provelo je neko vreme na praksi u članicama Generali grupe u inostranstvu, a dva talenta nagrađena su za najbolju inovaciju u kompaniji.\nNaši talenti su nesumnjivo nosioci mnogih promena u kompaniji. Oni imaju važnu ulogu u uvođenju novih digitalnih rešenja, poboljšanju usluga i jačanju dugoročnih veza sa klijentima. Kako bismo ih podržali u tome da razviju svoj pun potencijal, da postanu pravi ljudi na pravom mestu u pravo vreme, posvećeno radimo sa njima i svakodnevno gradimo okruženje koje će im omogućiti da izrastu u prave lavove.


Šarif deportovan iz Pakistana\nKada je avion sleteo na aerodrom, pakistanski policajci su s nalogom za hapšenje Odeljenja za borbu protiv korupcije tražili od Šarifa da im preda svoj pasoš "iz bezbednosnih razloga", što je bivši premijer odbio. Šarif je svrgnut 1999. vojnim pučem koji je predvodio general Pervez Mušaraf. Osuđen je na doživotnu kaznu zatvora zbog otmice, utaje poreza i izdaje, ali je zatim proteran iz zemlje 2000. godine pod uslovom da 10 godina ne sme da se vrati u Pakistan.\nPre polaska, Šarif je rekao u Londonu da odlazi u Pakistan da bi se sučelio sa Mušarafovom vojnom vladavinom na izborima zakazanim za kraj ove godne.\n"Ova šansa se neće ponovo ukazati. Cela zemlja treba da iskoristi tu mogućnost i moraju da se vrate prava 160 miliona ljudi. Ja nemam drugi program. To je moja vizija i misija", kazao je Šarif. On je zatražio od svog brata Šabaza Šarifa da ostane u Britaniji kako bi mogao da predvodi njegovu stranku Pakistanska islamska liga (PML) ukoliko mu se nešto desi. Ispred zgrade aerodroma okupilo se oko 200 pristalica bivšeg premijera. Oni su gađali kamenicama policiju, uzvikujući "Odlazi Mušaraf".\nPolicija je suzavcem rasterala demonstrante i hapsila aktiviste opozicije. Šarif je izabran za premijera 1990-te godine, nakon što je smenjena Benazir Buto. Tri godine kasnije Šarif je opozvan zbog optužbi za korupciju. U 1996. godini Šarif je ponovo izabran za premijera jer je Benazir Buto ponovo smenjena takođe zbog korupcije. Dve godine kasnije imenovao je generala Mušarafa za komandanta vojske, ali njihovi odnosi su ubrzo zahladneli zbog različitog pristupa pitanju Kašmira. Sumnjajući da Mušaraf namerava da ga zbaci, Šarif je pokušao da ga smeni vraćajući se iz posete Šri Lanki. Međutim, u vojnom puču Mušaraf je preuzeo dužnost šefa države.\nOsam godina kasnije, Mušaraf nastoji da obezbedi još jedan reizbor za predsednika, za šta postoje pravne prepreke, a istovremeno se suočava sa sve većim nezadovoljstvom naroda vojnom upravom u zemlji. Mušarafov autoritet se konstantno kruni od marta ove godine kada je bezuspešno pokušao da smeni glavnog sudiju Vrhovnog suda. Usledili su protesti koji su ubrzo prerasli u široku kampanju za demokratizaciju zemlje. Pritisak SAD koje od svog saveznika Mušarafa traže demokratizaciju zemlje i pojačan angažman u borbi protiv pripadnika Al Kaide i Talibana, koji su sve aktivniji u Pakistanu, naročito u blizini granice sa Avganistanom, primorali su ga da traži savez i sa ljutim političkim protivnicima kao što je Benazir Buto, koja je u egzilu u Londonu, u borbi protiv esktremista.


Ekscentrični srpski brend rakije Yebiga osvaja Ameriku - Indikator.ba\nEkscentrični srpski brend rakije Yebiga osvaja Ameriku\n19.4.2021 06:16 | Indikator.ba\nProizvođači rakije Yebiga, veoma ekscentrično upakovanog pića napravljenog od šljive sa Goča, prije dvije godine oduševili su odabrane kupce u Sjedinjenim Američkim Državama ukusom tradicionalne srpske rakije, a popularnosti je doprinijela i činjenica da je promoter i idejni tvorac ove rakije Bili Guld, basista grupe Faith No More.\nDa podsjetimo, oduševljenje Bilija Gulda srpskim rakijama i njegov poslovni njuh doveli su ga u kontakt sa destilerima iz kuće Tok sa Goča, i nastala je saradnja čiji je prvijenac bila rakija Yebiga Prva, klasična srpska barikirana šljivovica.\nNakon što je Yebiga Prva ostvarila značajniji prodor na tržištu SAD, uslijedila je i nova premijera koja je upravo objavljena: Yebiga Bela, šljivovica čistog voćnog ukusa koja je odležavala u inoksu.\nGlas o srpskoj šljivovici i morbidnoj etiketi koja je krasi probio se, osim u Kaliforniji, i na druga velika tržišta u SAD. Nova rakija koju promoviše roker i veliki prijatelj zemlje već se može kupiti, navode proizvođači, u odabranim prodavnicama u Kaliforniji, Ilinoisu, Njujorku, Nju Džersiju i gradu Vašingtonu, uz najavu da će se krug država u kojima se prodaje znatno proširiti u budućnosti, piše Vino&Fino.


"Krašu" zabrana prava glasa i 15 dana da obezbijedi milione | Agrosavjet\n“Krašu” zabrana prava glasa i 15 dana da obezbijedi milione\nBANJALUKA, PRIJEDOR – Komisija za hartije od vrijednosti RS naložila je “Krašu” Zagreb i Mesnoj industriji “Braća Pivac” Vrgorac da u roku od 15 dana podnesu zahtjev za odobrenje objavljivanja ponude za preuzimanje Akcionarskog društva “Mira” Prijedor.\nKompaniji “Kraš”, većinskom vlasniku prijedorske fabrike, takođe, zabranjeno je da odlučuje u Skupštini akcionara “Mire”, jer je još prije godinu dana sama ili zajedno sa MI “Braća Pivac” imala obavezu da objavi ponudu za preuzimanje preostalih akcija u prijedorskom preduzeću, što nije uradila, čime je prekršila Zakon o preuzimanju akcionarskih društava u RS.\nS obzirom na to da “Kraš” i “Braća Pivac” djeluju zajednički, ponudu za preuzimanje može da objavi jedno od ova dva lica, dok je obaveza da akcionarima kao najmanja cijena za otkup bude ponuđena knjigovodstvena vrijednost akcija utvrđena na dan posljednjeg godišnjeg finansijskog izvještaja društva, za šta će im biti potrebni milioni KM.\n“‘Krašu’ je nastupila zabrana vršenja prava glasa u Skupštini akcionara emitenta po osnovu svih stečenih akcija emitenta računajući od 17. januara 2019, kada je MI ‘Braća Pivac’ posredno stekla više od 30% akcija ‘Mire’, pa sve dok ne sprovede postupak preuzimanja u skladu sa zakonom”, navodi se u Rješenju Komisije za HOV, koje je izdato 12. februara, a juče objavljeno na Banjalučkoj berzi.\nKako je utvrdila Komisija, u “Krašu”, koji posjeduje 76,09 odsto akcija “Mire”, dogodile su se vlasničke promjene, s obzirom na to da je kompanija MI “Braća Pivac” povećala svoj udio u tom zagrebačkom društvu.\n“Uvidom na internet stranicu Srednjeg klirinškog depozitarnog društva Hrvatske na dan 12. februara utvrđeno je da MI ‘Braća Pivac’ posjeduje ukupno 757.039 redovnih akcija ‘Kraša’, što predstavlja 50,52 odsto učešća u osnovnom kapitalu”, stoji u obrazloženju Komisije.\nIz toga proizlazi da je MI “Braća Pivac” sticanjem kontrole nad “Krašom”, a putem zajedničkog djelovanja s tim društvom stekla 14.057.065 akcije “Mire”, odnosno 76,09 odsto od ukupnog broja akcija sa pravom glasa, pa je nastala i obaveza objavljivanja ponude za preuzimanje.\nKako nezvanično saznajemo, menadžment “Mire” je ovim doveden u težak položaj, jer za kratko vrijeme treba da obezbijedi velika sredstva. “Kraš” i “Braća Pivac” sada kad imaju obavezu za preuzimanje, moraju da pripreme novac za 23,91% akcija i da ga deponuju te ukoliko im se neko javi, da ga isplate po knjigovodstvenoj cijeni, koja je veća od tržišne cijene. U slučaju da im se jave svi akcionari, ova kompanija bi morala, prema nezvaničnim procjenama, isplatiti iznos od oko 5,4 miliona KM. Međutim, ako im se ne javi niko od krupnijih akcionara, ovaj korak bi kompanija iz Hrvatske mogla lako prevazići.\nU Društvu za upravljanje Penzijskim rezervnim fondom RS (PREF) precizirali su da u “Miri” posjeduju 1.847.363 akcije.\n“Povodom objavljivanja utvrđene obaveze objavljivanja ponude za preuzimanje akcija društva ‘Mira’ a.d. Prijedor najavljujemo da ćemo razmotriti sve mogućnosti i pravce djelovanja. Donijećemo odluku u najboljem interesu PREF-a i korisnika PREF-a. Nakon objavljivanja ponude možemo se opredijeliti u skladu sa zakonom i investicionom politikom PREF-a”, rekli su ovim povodom za “Nezavisne” u PREF-u.\nU Komisiji za hartije od vrijednosti RS za “Nezavisne” su istakli da od svih učesnika na tržištu hartija od vrijednosti očekuju da poštuju propise kojim je funkcionisanje tržišta uređeno.\nU Akcionarskom društvu “Mira” Prijedor danas nismo uspjeli dobiti komentar povodom ovog rješenja Komisije za hartije od vrijednosti RS.\nEvropska komisija upozorava da je ove godine povećan rizik od požara\nAuthor AgrosavjetPosted on 02/06/2020\nŠOKIRALA PROLAZNIKE Krava prošetala centrom Trebinja, napravila i ZASTOJ u saobraćaju (VIDEO)\nAuthor AgrosavjetPosted on 09/03/2020 09/03/2020\nStiže oprema za 21 poplavljeno domaćinstvo u Srpcu


Prijemom kod gradonačelnika počela "Dečija nedelja" u Pirotu - Društvo - Dnevni list Danas\nPočetna » Društvo » Prijemom kod gradonačelnika počela „Dečija nedelja“ u Pirotu\nZ. Panić05.10.2020. 14:52\nDečija nedelja počela je danas i trajaće do 11. oktobra. Slogan ovogodišnje nedelje posvećene deci je “Podeljena sreća, dva puta je veća“.\nGradonačelnik Pirota Vladan Vasić, rekao je da je za njega lično najlepši dan u godini kada ga posete deca tokom dečije nedelje. Pirot je medju prvim gradovima Lokalni akcioni plan za decu usvojio 2005. godine. Ovaj plan je revidiran za period od 2019-2025. godine. Gradonačelnik je podsetio da se iz budžeta grada izdvajaju sredstva za pomoć porodicama sa decom. Različiti programi biće organizovani u svim osnovnim školama u Pirotu i vrtićima PU “Čika Jova Zmaj“.\nDečija nedelja obeležava se svakog oktobra s ciljem promocije i zaštite dečjih prava i poboljšanja položaja deteta u Srbiji. U programu obeležavanja učestvovaće i Srednja stručna škola i profesori Akademije tehničko vaspitačkih strukovnih studija.\nOva manifestacija ove godine je u znaku solidarsnosti i saradnje, koju je proglasila Vlada Srbije u cilju podizanja svesti o važnosti kontinuiranog angažovanja na unapredjenju solidarnosti i saradnje gra|ana Srbije.\ndecija nedeljaVladan VasićPirot\nJedno reagovanje na “Prijemom kod gradonačelnika počela „Dečija nedelja“ u Pirotu”\nNiko masku nema, bravo, samo sirite.


Ogranak Kolubara - Lazarevac - Najavljena ulaganja od 100 miliona evra u „Kolubaru”\nRudare Polja „D”, najvećeg ugljenokopa Rudarskog basena „Kolubara”, obišli su danas Zorana Mihajlović i Dejan Trifunović, ministarka energetike i pomoćnik za elektroenergetiku. Domaćini posete, Milorad Grčić, direktor RB „Kolubara” i Milan Đorđević, predsednik sindikata radnika „Elektroprivrede Srbije” upoznali su predstavnike resornog ministarstva sa trenutnom situacijom u proizvodnji uglja, koja se, uprkos lošim vremenskim uslovima, odvija planiranom dinamikom.\nMinistarka energetike je istakla da je RB „Kolubara” glavni faktor stabilnosti energetskog sistema Srbije i da je zato insistirala da danas dođe da obiđe rudare koji rade u veoma teškim uslovima rada i da im poruči da ministarstvo i država znaju u kakvim uslovima oni rade.\nOvom prilikom, Zorana Mihajlović je najavila da su u narednih četiri do pet godina u „Kolubari” planirana ulaganja od 100 miliona evra.\nGovoreći o zahtevima sindikata EPS-a, Mihajlovićeva je istakla da su razgovori sa njima počeli pre tri dana, jedan deo razgovora je uspešno završen, a biće nastavljeni u utorak i sredu.\n-Nema tog problema koji ne može da se reši, ukoliko se sedne za sto i dogovara i to je moja poruka, posebno za one, koji su ovde u „Kolubari” angažovani preko „Kolubara-Usluga”. Ovi mladi ljudi sigurno će biti deo sistema EPS-a, jer je reč o mladim ljudima sa kojima „Kolubara” treba da opstane -rekla je Mihajlovićeva.\nMilan Đorđević, predsednik Sindikata radnika EPS-a istakao je zahvalnost ministarki na poseti, koja je, kako je naveo velika satisfakcija za zaposlene koji i u najtežim vremenskim uslovima ostavaruju planirane proizvodne rezultate.\nKomentarišući status razgovora sa predstavnicima ministarstava, Đorđević je rekao da je već dogovoreno oko 80 odsto zahteva koje su imali radnici EPS-a, i najavio nastavak razgovora i borbu sindikata za prava radnika. Takođe, naglasio je da elektroenergetski sistem bez obzira na sve, neće biti ugrožen.\n-Tokom 2013. godine na kopovima je ostvarena prekoplanska proizvodnja, ovaj trend nastavljen je i od početka ove godine. Uz odlične proizvodne uspehe, u prošloj godini smo zahvaljujići reformama koje sprovodimo, zabeležili pozitivno finansijsko poslovanje – istakao je Milorad Grčić, direktor RB „Kolubara”.


Izložba Foto- vremeplov u Starom gradu – Grad Đurđevac\nIzložba Foto- vremeplov u Starom gradu\nIzložba fotografija Foto – vremeplov članova Foto kino kluba Picok Đurđevac, koja je u povodu tradicionalne manifestacije Zlatna jesen u Đurđevcu otvorena na gradskom trgu, upravo je preseljena u atrij Staroga grada.\nOvom su izložbom fotografija članovi đurđevačkog foto-kino kluba prikazali najatraktivnije sadržaje iz programa Retro večeri koje je održano u okviru Glazbenog ljeta u Đurđevcu.\nRiječ je o 30 fotografija koje su izložene na panoima, te 300 fotografija koje će se prikazivati u video-projekcije. Sve su fotografije snimljene na foto-radionici na prostoru ispred Starog grada, a potom i na glavnom gradskom trgu.\nNa fotografijama su prikazane mlade djevojke i mladići koji su svojim stilom odijevanja evocirali uspomene na ta davna vremena, odnosno izdvojeni su detalji poput pažljivo izrađenih frizura, naglašenog make upa, lepršavih haljina ili visokih potpetica.\nU priču o retrosceni dobro su se uklopili izloženi oldtimeri kao i drevna đurđevačka utvrda kao sjajna kulisa.


Za pola veka nestalo 70 odsto slatkovodnih vrsta - National Geographic Srbija\nKako se navodi, akcija će trajati do 22. marta, a treba da približi ljudima značaj očuvanja prirodnih reka i vlažnih staništa, upozna ih sa njihovim dobrobitima i istakne pretnje koje ugrožavaju vode.\n"Infrastrukturnom regulacijom rečnih tokova ne ugrožavamo samo opstanak brojnih životinjskih i biljnih vrsta, nego i ekološke usluge koje su značajne za ljude i društvo. Pored bogatog biodiverziteta, vlažna staništa ublažavaju efekte klimatskih promena i štite milione ljudi širom sveta od poplava. Ona takodje prečišćavaju našu vodu, obezbedjuju hranu, drvo i biomasu, kao i rekreaciju i radna mesta", piše u saopštenju.\n"Močvare, reke i jezera u regionu predstavljaju dom za preko 250 vrsta riba i više od 70 vrsta vodozemaca, od kojih je mnogo endemskih vrsta. Močvarna staništa jedna su od najproduktivnijih, a iako pokrivaju samo tri odsto površine kopna, pohranjuju dvostruko više ugljenika nego sve svetske šume zajedno", dodaje se u saopštenju.\n"U našem regionu najviše ih ugrožavaju regulacije za navodnjavanje, te brojni, loše isplanirani hidroenergetski projekti", kazala je koordinatorka programa za slatkovodne sisteme u WWF fondu Petra Remeta.\nZavod za zažtitu privrede saopštio je da će Svetski dan vlažnih područja koji se obeležava svake godine u svetu od 2. februara do 4. marta, u Srbiji 5. februara u Kladovu biti organizovan skup "Vlažna staništa za našu budućnost " i programa posmatranja ptica na Medjunarodno značajnom području za ptice (IBA) "Mala Vrbica".\nPogledajte: Do 2050. godine, 99 odsto vrsta morskih ptica će jesti – plastiku?\nNa tom skupu će biti prezentovana nominacija područja "Djerdap" za upis na Listu medjunarodno značajnih vlažnih područja (UNESCO/Ramsar list), kao i prirodne vrednosti u okruženju koje ga svrstavaju medju mejunarodno značajna područja za ptice i centre evropskog biodiverziteta, i to na primeru lokaliteta Mala Vrbica i Kladovska peščara.


Beta 15. marta 2022. 12:45\nPredsednik Sabora proizvodjača agroprivrede Srbije (SPAS) Zoran Milićević uputiće danas Vladi Srbije pismo u kome poljoprivrednici traže da se dozvoli točenje goriva u kanistere svih vrsta, a ne samo u specijalno obeležene.\nMilićević je rekao da su predstavnicima Ministarstva poljoprivrede na jučerašnjem sastanku predočeni snimci poljoprivrednika koji su tovarili mašine na šlepere da bi ih odvezli do pumpi Naftne industrije Srbije (NIS) koja je jedino ovlašćena da evro dizel poljoprivrednicima prodaje po 179 dinara po litru, jer je za ostale potrošače skuplji za oko devet dinara.\nUdruženje poljoprivrednika, kako je rekao, traži i da se omogući razmena junećeg i svinjskog mesa za kukuruz iz Republičke direkcije robnih rezervi.\n„Kukuruz sada na tržištu košta od 42 do 45 dinara po kilogramu, pa će stočari bez te pomoći robnih rezervi još smanjiti broj grla“, rekao je Milićević.\nDodao je da poljoprivredni proizvodjači traže da se za kilogram junećeg mesa isporuči od 11,5 kilograma do 14,5 kilograma kukuruza, a za kilogram svinjskog mesa od devet do 12,5 kilograma kukuruza.\nOn je rekao da poljoprivrednici traže i da se subvencije po hektaru zemljišta, od 8.000 dinara, isplate do kraja marta.\n„Od Vlade Srbije tražimo i da se carina na uvoz prasića sa pet odsto podigne na 19,5 odsto i da se pravo na zakup državnog zemljišta prvenstveno omogući stočarima, a spreče zloupotrebe jer se zemljište izdaje licima koja tu zemlju posle ponovo daju u zakup“, rekao je Milićević.\nPoljoprivrednici zahtevaju, prema njegovim rečima, da se „južno od Save“ odobravaju subvencije od 90 odsto do iznosa od 1,5 miliona dinara koje sada dobijaju poljoprivrednici u Vojvodini.\nMilićević je rekao da se od nadležnog ministarstva zahteva i da se dozvoli da svi poljoprivrednici mogu da umatiče nerastove za rasplod jer je sada to omogućeno samo „privilegovanim proizvodjačima“, ali ne i manjim stočarskim farmama koje su prinudjene da ih kupuju.